SVE je počelo samo kao školska ideja kada je maturant Hemijsko-tehnološke škole u Kruševcu, talentovani Miloš Aleksandrić odlučio da pokrene malu proizvodnju domaće, ručno izrađene kozmetike.\nMladi zainteresovani da uče o biljkama, Foto Kancelarija za mlade\nU tada skromnoj hemijsko-sapunskoj laboratoriji pod imenom "Melisa" počeo je 2015. da izrađuje sapune, kreme, losione, parfeme, čajeve, mirisne jastučiće i sveće u okviru programa aromaterapije.\nDanas je Miloš student dva fakulteta, gde izučava lekovito bilje, na Poljoprivrednom fakultetu u Kruševcu i na Tehnološkom fakultetu u Leskovcu, a "Melisa" je u međuvremenu postala Udruženje, sa registrovanim mikropreduzećem, gde Miloš sa svojim kolegama neprestano usavršava rad, kontrolisan od sadnje do finalnog proizvoda.\n- Sada imamo zaokruženu prozvodnju, na posebnim parcelama, samo je biljka melisa na nekih četrdesetak ari, a uzgajamo i lavandu, smilje, ruzmarin, nanu - priča, za "Novosti", uspešan student-preduzetnik Miloš Aleksandrić.\n- Upravo je ideja bila da dobijemo kompletan finalni proizvod, a to možemo ukoliko smo potpuno upućeni u način gajenja, sve korisne lekovite komponente, geografski položaj, vazduh, nadmorsku visinu na kojoj biljka raste, kvalitet zemljišta.\nMiloš Aleksandrić, Foto Kancelarija za mlade\nSa osavremenjivanjem proizvodnje radi se i na polugotovim i gotovim proizvodima, ali i dekoracijama koje su prilagođene godišnjim dobima. I letnji i jesenji aranžmani sapuna i lekovitih proizvoda vrlo su traženi. Dani kad je od džeparca izdvajao za kupovinu eteričnih ulja, minerala, ambalažu i zasade odavno je iza ovog zaljubljenika u prirodu.\nRado se priseća i prvih eksperimenata koje je radio još kao učenik, kao i prvih kozmetičkih proizvoda, uspešno primenjivanih na svom licu.\n- Misija "Melise" nije samo da pomaže u lečenju ljudi, već i da upozna, pre svega mlade, sa prirodnom kozmetikom, lekovitim biljkama Rasinskog okruga, njihovom pravilnom upotrebom i očuvanjem životne sredine - kaže Miloš.\n- Mladi jesu zainteresovani za ovu temu, jer je prirodno lečenje sve popularnije poslednjih godina. Cilj je da spojimo tradiciju i savremenu kozmetiku.\n"Melisa" je i kao udruženje građana dobilo podršku Kancelarije sa mlade Odeljenja za društvene delatnosti Kruševca putem Lokalnog akcionog plana. U Klubu Kancelarije nedavno su počele i atraktivne radionice, gde se mladi uče praktičnoj izradi prirodnih sapuna, parfema i krema, ali i raspoznavanju bilja i značaju aromaterapije.\nPoštovanje prirode vidi se i kroz pakovanje svih Miloševih proizvoda, od sapuna, preko mirišljavih jastučića. Sva ambalaža je ekološkog porekla, pa se može i reciklirati.Epidemija virusa korona omela je "Melisu" da proširi distribuciju proizvoda. Trenutno se prirodna kozmetika, kao i drugi lekoviti proizvodi mogu poručiti putem društvenih mreža,pre svega "Instagrama", na sajmovima, izložbama zanata, a poseban kutak za prezentaciju omogućila im je i Specijalna bolnica Ribarska Banja kod Kruševca.\nMILOŠ je još kao srednjoškolac bio uspešan na takmičenjima, redovno učestvovao na mnogobrojnim naučnim smotrama, u Kruševcu, Nišu, Jagodini, Beogradu, organizovao kvizove iz hemije, umetnički program i predstavu kako bi približio najmlađima ovaj prirodnjački predmet. Bio je i mladi ambasador kulture grada Kruševca, objavljivao je stručne radove o dragocenosti minerala, kiselim kišama, tvrdoj vodi.\nCVET Melissa officinale po kojoj su udruženje i mikropreduzeće "Melisa" dobili ime, pomogla je Milošu Aleksandriću u saniranju bolova u stomaku usled netolerantnosti na kazein iz sira. To je bila jedna od prvih biljaka koju je Miloš upoznao i krenuo da proučava.\nStudent Kruševac vesti mikropreduzeće Miloš Aleksandrić preduzetnik Preduzetništvo


OPREZNO U VOŽNJI: Broj nesreća vikendom manji ali sa težim posledicama - iKragujevac\nsubota, 20 jul 2019 16:00\nOd nedavno je u funkciji sistem za obaveštavanje vozača putem radio programa u slučaju nezgoda na putu.\n"Sistem je uspostavljen od 1. jula i besprekorno funkcioniše na auto-putu i na Ibarskoj magistrali a nadamo se da ćemo do kraja godine proširiti pokrivenost", rekao je Rebić gostujući u Jutarnjem programu.\nSistem se aktivira u slučaju težih saobraćajnih nesreća i stvaranja dužih kolona i zastoja na putu.\n"Vozač u tom trenutku kada se prekida radio program treba pažljivo da sasluša informaciju i uskladi vožnju, napravi odmor ili promeni rutu", objasnio je direktor Policije.\nZa prvih 20 dana od kako je sistem uspostavljen poslato je 70 informacija vozačima.\nKada je reč o porodičnom nasilju, gotovo da nema dana bez nekog porodičnog obračuna. Prethodnih godina izmenjen je zakon, pooštrena kaznena politika, uvedene hitne mere protiv nasilnika.\n"Imamo izuzetno dobar zakon koji policiji daje veća ovlašćenja ali i obavezu. Mi proaktivno delujemo jer kada utvrdimo rizik od nasilja donosimo neku od mera. Tokom dve godine smo izrekli 54.000 ovih mera a u 3.600 slučajeva ta mera je prekršena", rekao je Rebić.\nSamo u ovoj godini 17 žena je stradalo u porodičnom nasilju.\n"Od žrtava o kojima pričemo preko 80 odsto nikada nije prijavilo nasilje i to je ono što je problem. Pokušavamno, u saranji sa drugim institucijama i nevladinim sektorom, da promenimo svest i građana i žrtava sa porukom da prijave nasilje", istakao je Rebić.\nČesto se poslednjih meseci dešavalo da je nasilnik, uprkos zabrani prilaska, uspeo da stigne do žrtve i ubije je.\n"U ovom trenutku nemamo rešenje kada lice prekrši izrečenu meru. Žrtva se instruiše da prijavi ako primeti nasilnika u blizini ali mi ne možemo odmah da budemo na licu mesta. Još uvek nemamo mehanizam, bilo bi dobro kada bi policija imala aktuelnu informaciju, onlajn o kretanju osobe sa izrečenom merom zabrane prilaska ali to veoma puno košta", kaže direktor policije.\nPoslednji slučaj porodičnog nasilja u Knjaževcu podsetio nas je na još jedan problem. Ubica je koristio automatsku pušku i tereti se, između ostalog, za nedozboljenu proizvodnju, nošenje i promet oružja i ekspolozivnih materijala.\n"Imali smo tri kruga legalizacije oružja ali je jedan broj naoružanja i dalje u nelegalnim tokovima. Najčešće je reč o oružju zaostalom iz ratova 90-tih i NATO agresije", rekao je za RTS Vladimir Rebić.


Faktor | Šta će uraditi ministrica iz RS-a nakon napada na učenicu sa hidžabom u Srebrenici\nŠta će uraditi ministrica iz RS-a nakon napada na učenicu sa hidžabom u Srebrenici\nObjavljeno: 21.02.2020. u 12:23\nMinistrica prosvjete i kulture RS-a Natalija Trivić upozorila je danas da taj resor ne podržava bilo kakav vid rasne, vjerske i nacionalne diskiminacije po bilo kojem osnovu.\n- To ne možemo dopustiti posebno kada su u pitanju djeca - rekla je Trivić novinarima u Banjoj Luci.\nIstakla je da će zatražiti informaciju i od lokalne zajednice i direktora škole u Srebrenici u povodu informacije da je učenica devetog razreda Prve osnovne škole u Srebrenici, inicijala F. S., koja nosi hidžab, napadnuta tokom jučerašnjeg dana kada se vraćala kući iz škole. Kako je kazala njena majka, desetak učenika srpske nacionalnosti opkolilo je njenu kćerku, provocirali su jer je pokrivena i nisu joj dali da ide.\nTakođer, kako tvrdi majka, skakali su oko nje i tražili joj maramu. Ministrica Trivić je za utorak, 25. februara, najavila sastanak s načelnikom i predsjednikom Skupštine općine Srebrenica te predstvanicima roditelja kako bi razgovarali o pitanjima obrazovnog procesa. Istakla je da se nastava u toj lokalnoj zajednici odvija bez problema te apelovala na sve da poštuju pravo na vjerski odgoj.\nNadležna komisija se bavi nedavnim slučajem kada su osnovici škole u Srebrenici na društvenim mrežama objavili fotografiju uz natpis "četnici". Resorna entitetska ministrica je pozvala da se u Srebrenici poštuje pravo na vjerske, nacionalne i sve druge različitosti jer su to osnovna demokratska prava i slobode.\nSrebrenicanapad na djevojčicuveličanje četnikaNatalija Trivić\nEnis Mustafić pravi olovke: Od drveta nastaju srebreničke autohtone vrste vuka, srndaća i grgeča\nRazriješene dileme u pogledu uvođenja vanrednog stanja u RS-u\nKonji lutaju po općini Centar\nU sarajevskoj MZ Betanija-Šip pronađen još jedan konj


Finansijsko savetovanje - MFG MicroFinance Group\nSektor kompanije MicroFinance Savetovanje svojim klijentima pruža finansijsko savetovanje iz sledećih oblasti:\nFinansijsko savetovanje iz oblasti bankarstva\nFinansijsko savetovanje iz oblasti poreza\nFinansijsko savetovanje poslovanja firme\nSavetovanje iz oblasti bankarstva – naša saradnja sa većinom banaka i drugih finansiskih institucija (Fond za razvoj, Inovacioni fond, SIEPA, EIB idr.) pruža velike mogućnosti u izboru najpovoljnijeg finansijera i pružaoca bankarskih usluga u zavisnosti od potreba i projekta našeg klijenta.\nMFG kroz finansijsko savetovanje iz oblasti bankarstva svojim klijntima pomaže u izboru svih ostalih bankarskih usluga, kao što su: usluge platnog prometa, dozvoljen minus, bankarske garancije, E-banking, POS terminali, faktoring, kratkoročni krediti, dugoročni krediti, investicioni krediti, projektno finansiranje i druge.\nMicroFinance Group nastoji da Vas svojim znanjem i iskustvom savetuje pri izboru najpovoljnije bankarske usluge i pri tome doprinese određenim uštedama za Vašu kompaniju.\nSavetovanje iz oblasti poreza – sa nama se možete posavetovati za sve oblasti poreskih propisa, a naročito za sledeće:\nPorez na dodatu vrednost (PDV) - mesto prometa dobara, visine poreskih stopa, avansne uplate i dr.\nPorez na dobit preduzeća - smernice i analiza troškova poslovanja kako bi Vaše preduzeće poslovalo što je moguće rentabilnije.\nPorez na dohodak građana - zarade radnika, olakšice i subvencije pri zapošljavanju novih radnika, isplate fizičkim licima koja nisu u radnom odnosu u Vašoj firmi,\nDoprinosi za socijalno osiguranje - olakšice pri zapošljavanju novih radnika, otvaranje preduzetničke radnje iz radnog odnosa.\nFinansijsko savetovanje poslovanja firme – donošenje složenih finansijskih i investicionih odluka jedne su od ključnih aktivnosti u poslovanju svake kompanije, jer moraju biti donošene u pravo vreme i na pravi način. Osnovno načelo finansijskog savetovanja MicroFinance Group je povećanje vrednosti za svakog klijenta, uz istovremeno smanjenje svih realnih finansijskih troškova i rizika u poslovanju.\nKroz finansijski menadžment i finansijsku analizu bilansnih pozicija (kvartalno ili šestomesečno), bilans stanja i bilans uspeha Vaše kompanije, sa predlozima i savetima za buduće poslovanje i za nove poslovne aktivnosti MFG će tokom cele poslovne godine pratiti i podržavati Vaš biznis kako bi doprineli rastu profita, boljoj pozicioniranosti na tržištu i lakšoj realizaciji krupnih investicionih projekata.\nKao finansijski savetnik u domenu korporativnih finansija MicroFinance Savetovanje je aktivan u svim sektorima privrede na tržištu Srbije, i u svakom od ovih segmenata naša kompanija usmerena je ka pružanju što potpunije i kvalitetnije usluge, prilagođavajući svoj pristup specifičnostima konkretne situacije i individualnim potrebama klijenta.


BISER I PLAVI KRUG ZAJEDNIÄ�KI OBELEŽILI 03.DECEMBAR!: Srbobran.net web portal\nBISER I PLAVI KRUG ZAJEDNIČKI OBELEŽILI 03.DECEMBAR!\nU prostorijama BISERA danas pregledano preko 70 građana u okviru besplatne akcije preventivnih medicinskih pregleda. Tamo je bio naš Lacika Paracki...\nMeđunarodni dan osoba sa invaliditetom obeležen je danas, 3. decembra, a procene su da osobe sa invalititetom čine oko 10 odsto svetske populacije.\nDan osoba sa invaliditetom obeležen je u Srbobranu u prostorijama Udruženja "Biser". U saradnji sa "Plavim krugom" za sve građane organizovan je besplatan preventivni zdravstveni pregled, a u toku prepodneva kroz Biserove prostorije prošlo je preko sedamddeset naših sugrađana.\nMeđu njima bio je Radivoj Paroški, predsednik SO Srbobran, koji je iskoristio priliku da proveri svoje zdravlje, a evo šta je ovim povodom kazao za medije:\nTakođe, dr Ilija Gazepov, koji je osnivač Udruženja Plavi krug danas je bio u Biseru. Evo šta je on kazao našem reporteru:


RTS :: Vučić: Spremni smo za razgovor o kompromisu za kosovski problem\nPolitika Vučić: Spremni smo za razgovor o kompromisu za kosovski problem\nsreda, 11. dec 2019, 11:18 -> 13:05\nPredsednik Aleksandar Vučić rekao je u intervjuu za list Katimerini da je Srbija spremna da pregovara o kompromisnom rešenju za kosovski problem.\nVučić je poručio da ako neko misli da dođe u Beograd i kaže da priznamo Kosovo i Metohiju kao nezavisnu zemlju – to se neće dogoditi.\nVučić je istakao da je zahavalan Grčkoj što nije priznala nezavisnost Kosova i naglasio da je "reč je o zemlji koja štiti međunarodno pravo, uprkos pritiscima kojima je po tom pitanju bila izložena".\nGovoreći o odnosima Srbije i Grčke, Vučić je rekao da bi Atina i Beograd trebalo dodatno da ojačaju svoje ekonomske i političke veze i "čuvaju leđa" jedni drugima na međunarodnoj sceni.\nVučić je rekao da je promovisanje trgovinske razmene od posebnog značaja, ali da je cilj i unapređenje političkih odnosa kako bi dve zemlje međusobno ojačale svoje pozicije u međunarodnoj zajednici.\n(sreda, 11. dec 2019, 15:07) - Miki [neregistrovani]\n(sreda, 11. dec 2019, 15:05) - Leka [neregistrovani]\n(sreda, 11. dec 2019, 13:10) - anonymous [neregistrovani]\n(sreda, 11. dec 2019, 12:27) - Natasa [neregistrovani]\n(sreda, 11. dec 2019, 12:18) - Milan Alasic [neregistrovani]\n(sreda, 11. dec 2019, 12:00) - anonymous [neregistrovani]\n(sreda, 11. dec 2019, 11:53) - anonymous [neregistrovani]\n(sreda, 11. dec 2019, 11:43) - Lena [neregistrovani]


Niška televizija » Eurobasket 2013: Francuzi odveli i Srbiju u četvrtfinale\nEurobasket 2013: Francuzi odveli i Srbiju u četvrtfinale\nObjavljeno 14.09.2013. 12:36\nTagovi: cetvrtfinale, evropsko prvenstvo, Francuska, košarka, Letonija, plasman, Srbija\nKošarkaši Srbije definitivno će igrati u četvrtfinalu Evropskog prvenstva, poznato je posle pobede Francuske nad Letonijom 102:91, u drugom kolu E grupe.\n„Trikolori“ su udaljili Letonce iz trke za plasman među osam najboljih, ali će konačan plasman u grupi E biti poznat tek posle utakmica poslednjeg kola, u kojima se, između ostalog, sastaju Srbija i Francuska.\nNajefikasniji kod pobednika bili su Ažinka sa 25 poena, Parker je dodao 23, Batum 19 poena, uz 10 skokova, a Diao 16 poena. Kod Letonaca je ubedljivo najbolji bio Bertans sa 28 poena, a pratio ga je Strelnieks sa 14 poena. Pored Francuske i Srbije, u četvrtfinale će iz grupe E i Litvanija koja je ubedljivo savladali Belgiju sa 86:67.\n„Zvezda“ podržala kandidaturu Babića za predsednika VSS\nKošarkaši „Konstantina“ na turniru u Knjaževcu


Biznis.ba - Stotine hiljada maraka dugovanja institucija BiH\nStotine hiljada maraka dugovanja institucija BiH\nJ. H. 13:06 / 22.08.2012.\nInstitucije BiH, koje godišnje raspolažu milionskim budžetima, nisu u stanju da izmiruju ni osnovne obaveze prema dobavljačima, pa za prevoz, popravke, uređenje i nabavku materijala duguju stotine hiljada maraka.\nBilans stanja u brojnim institucijama pokazao je da mnoge od njih imaju velika dugovanja prema dobavljačima po raznim osnovama, a nisu im strana ni dugovanja za plate i naknade.\nUkupna pasiva Ministarstva inostranih poslova BiH iznosila je na kraju prošle godine 42,3 miliona maraka, od čega se na kratkoročne tekuće obaveze prema dobavljačima odnosi 1,3 miliona, koliko iznose i obaveze prema zaposlenima.\nRevizija je pokazala da je Ministarstvo odbrane BiH na kraju prošle godine dobavljačima dugovalo 10,6 miliona, a zaposlenima za plate, naknade i poreze i doprinose 20,9 miliona.\nKratkoročne tekuće obaveze Ministarstva bezbjednosti BiH iznosile su više od 333.000 KM, a dugovanja Ministarstva za ljudska prava i izbjeglice prema dobavljačima prelazila su 488.000 maraka.\nČist račun prema dobavljačima na kraju godine nije imalo ni Ministarstvo civilnih poslova, koje je dugovalo dobavljačima 119.098 KM, a zaposlenima za plate i naknade za decembar prošle godine 365.000 maraka.\nKratkoročne tekuće obaveze Generalnog sekretarijata Savjeta ministara iznosile su 102.226 KM, Parlamenta BiH više od 200.000 maraka, dok je Predsjedništvo BiH dobavljačima i fizičkim licima dugovalo 265.000 KM.\nRegulatorna agencija za komunikacije (RAK) “vukla” je za sobom kratkoročne tekuće obaveze prema dobavljačima i fizičkim licima od 71.780 KM, a velika dugovanja bila su i “na leđima” Državne agencije za istrage i zaštitu (SIPA) BiH.\n- Kratkoročne tekuće obaveze prema dobavljačima i fizičkim licima iznose 449.047 KM - navedeno je u revizorskom izvještaju ove agencije za 2011. godinu.\nNa listi dužnika prema dobavljačima nalaze se i pravosudne institucije. Sud BiH dugovao je 427.921, a Visoki sudski i tužilački savjet 282.285 KM.\nNišta bolje stanje kada su u pitanju kratkoročne tekuće obaveze nije ni u Institutu za nestala lica, koji je na kraju godine imao više od 130.000 maraka obaveza prema radnicima, a dug Centralne izborne komisije prema dobavljačima iznosio je 30.000 KM.\nOsim dugovanja dobavljačima, revizija u institucijama pokazala je i brojne primjere kršenja odredbi Zakona o javnim nabavkama BiH.\nPo osnovu dugovanja prema dobavljačima i drugim osnovama ne zaostaju ni brojne agencije na nivou BiH. Revizija je pokazala da je Agencija za državnu službu BiH na kraju prošle godine imala kratkoročne tekuće obaveze prema dobavljačima u iznosu od 53.116 KM, Agencija za poštanski saobraćaj 24.393 marke, dok je dug Agencije za rad i zapošljavanje BiH prema dobavljačima iznosio 17.772 KM.


Arsenal skupo platio štopera, ali šta je sa narednom sezonom? Trojica na meti, para nema... - Sportske.net\nArsenal skupo platio štopera, ali šta je sa narednom sezonom? Trojica na meti, para nema...\nSutra će "Guneri" otputovati na turneju, jedno pojačanje su doveli, ali ne za narednu sezonu. Šta Emeri može sa tankim budžetom?\nSupermarket u Realu, kupuju Arsenal i Totenhem, ali da li će Klop izvući premiju?Zvanično, Arsenal doveo najveće pojačanje!Derbi Ostrva za odbačenog "Sveca"!Dobar dan za "Kopljanike", Brazilac ostaje!Odbijene "Tobdžije" ne odustaju, poboljšana ponuda za štopera!\nArsenal je završio posao oko mladog Salibe, štopera Sent Etjena, platiće 30 miliona evra, međutim, odmah ga vratiti među "Zelene" na pozajmicu.\nTo je investicija za budućnost, ali navijači se pitaju šta će biti sa ovom sezonom, budžet je navodno 50 miliona evra, nema najava da će vlasnik Krenke uložiti veći novac, jer nije izboren plasman u Ligu šampiona.\nEmeri želi trojicu fudbalera, čini se da je Zaha nemoguća misija, pa će probati da kupi Lukasa Vaskeza iz Reala koji bi ih navodno koštao 25 miliona.\nMogli bi da pozajme i Marijana Dijaza još jednog igrača "Los Blankosa", međutim, novac je najveći problem kada je u pitanju Kijeron Tirni. Odlični levi bek Seltika košta 30 miliona, dugo je na meti "Gunera", ali kako rekosmo, bez prodaja nekih igrača, teško je očekivati da Emeri dobije ono što želi.\nMnogi smatraju da je štoper najslabija tačka tima, da su Mustafi i Sokratis skloni greškama, međutim na tržištu nema igrača koji se uklapaju u Emerijev budžet.\nU veznom redu, on želi Leminu iz Sautemptona, koji je na meti i Junajteda, zanimljivo da je ovaj igrač bio na meti Arsenala kada je nastupao za Juve, ali tada Venger nije želeo da plati više od 20 miliona evra.\nArsenal sutra kreće na turneju, sa ovim timom, to je jasno, neće stići daleko, a jasno je da sa novcem kojim raspolažu, ne mogu da računaju na neko veće pojačanje.


Cyberark rešenje za ranjivosti naloga | Coming Computer Engineering\nRešenje za sve ranjivosti naloga\nIT oblast beleži značajne promene u odnosu na prethodne godine: raste broj mobilnih korisnika, a sa njima i broj aplikacija u upotrebi, servisi se izmeštaju u cloud. Iako su ove promene prirodne i poželjne u jednom sistemu, postavlja se pitanje da li nas dosadašnja uobičajena zaštita dovoljno dobro služi…\nMogućih ranjivosti je mnogo, a vrste malvera su brojne i raznolike. Ipak, pri izvršavanju svih ovih malicioznih kodova jedna stvar je zajednička – administratorska prava. Samo sa administratorskim pravima malver može da izvrši sve za šta je kreiran i ostvari maksimalan učinak u zaraženom sistemu. Tako slaba karika u jednom sistemu postaju upravo ljudi koji su zaduženi za njegovo održavanje. Uz to, u velikim sistemima je veoma teško pobrojati baš sve uredjaje i naloge koji imaju administratorska prava. Kompanija Cyberark fokusira se upravo na ovaj problem i pruža raznovrsna rešenja namenjena bezbednosti i upravljanju privilegovanim nalozima.\nIako različiti standardi koje kompanije primenjuju, npr. ISO, predvidjaju procedure za upravljanje lozinkama, u praksi je dosta teško ispoštovati sve propise na siguran način. Tako se, na primer, zaposlenima dodeljuju administratorska prava radi izvršavanja odredjenog zadatka, ali im se ova prava kasnije, zbog previda ili nemara, često ne oduzimaju. Rotacija lozinki, takodje, može predstavljati veliki problem – često se dešava da one posle nekog vremena postanu slabe ili da se ista lozinka koristi za više sistema. Da i ne pominjemo koliko je vremena potrebno administratoru u ovom slučaju da izvrši potrebne promene.\nRešenje Enterprise Password Vault omogućava, pre svega, detekciju svih privilegovanih naloga u sistemu. Tako se dolazi do informacija o tome postoje li u sistemu nalozi koje je trebalo ugasiti ili im smanjiti privilegije. Jednom kada se definišu uredjaji koji su pod kontrolom ovog rešenja, administrator može da odredi učestalost rotacije lozinki, koja će se odvijati automatski, kao i kompleksnost koju ona mora da zadovoljava.\nŠta ovo znači za administratora infrastrukture? Da bi se ulogovao na željeni sistem, administrator treba da napravi samo još jedan dodatni korak – da zatraži informaciju o aktuelnoj lozinci od Password Vault-a. Ovim se značajno unapredjuje sigurnost, pošto administrator kredencijale za pristup ne čuva na svom računaru. Takođe, ostaje trag u sistemu o tome ko je i kada tražio izvesnu lozinku. Ovo je posebno značajno u sistemima u kojima više administratora koristi kredencijale „admin“, pa je sam audit ko je izvršio odredjenu izmenu u sistemu otežan.\nKako pomoći kompanijama koje koriste usluge sistem-inženjera iz drugih kompanija, a želele bi da imaju veću kontrolu nad izvršenim izmenama Ili onima koji se plaše da bi potencijalni malver sa administratorovog računara, ako se on zarazi, mogao da predje na čitavu serversku infrastrukturu? Remote desktop, koji je u masovnoj upotrebi, postaje sve popularniji izbor napadača za distribuciju malvera duž sistema.\nPrivileged Session manager (PSM) omogućava monitoring administratorove sesije u realnom vremenu ili njeno snimanje. Ovo rešenje predstavlja tzv. jump server, koji služi administratoru da preko njega inicira sesiju prema odredjenom serveru. Predefinisane su najrazličitije konzole, tako da administrator može sa PSM-a da pristupi, na primer, VMware infrastrukturi preko vSphere konzole ili Check Point-u preko smart konzole. Uz ovakav pristup računar administratora, u slučaju da je zaražen, neće biti u mogućnosti da prenese malver i na uredjaj koji održava. Takodje, olakšan je i detaljan auditing, pošto se na jednom mestu prikupljaju sve informacije o izmenama na infrastrukturi. Još jedna od karakteristika PSM-a koje treba istaći jeste da se, u slučaju sumnje da je izvesni nalog kompromitovan, aktivna sesija za taj nalog može prekinuti.\nPrivilegovani nalozi nisu rezervisani samo za korisnike. Zbog potrebe za integracijom sa nekim drugim rešenjima, poput domena ili baza podataka, mnoge aplikacije koriste kredencijale sa odredjenim pravima. Ako dodje do ovih kredencijala, napadač može da ugrozi sistem jednako kao i sa kredencijalima koje koristi administrator.\nApplication Identity manager detektuje sve kredencijale ugrađene u kod aplikacije i pruža mogućnost da se oni zamene kredencijalima koje nadalje on sam može da rotira. Pored toga, vrši se provera integriteta aplikacije na osnovu njenih karakteristika, da bi se pristup ograničio samo na autorizovane aplikacije.\nJedna od karakteristika malvera je da pokušava da što duže ostane nedetektovan, da bi izvukao željene informacije ili stvorio što više prilika da se proširi na ostale sisteme. Za detekciju kvalitetno napisanog malvera potrebno je u proseku oko 200 dana.\nPrivileged Threat Analytics (PTA) rešenje proaktivno traži indikacije o kompromitovanim nalozima u sistemu. Za njihovu detekciju koriste se i deterministički i behavior-based pristupi, što omogućava rano otkrivanje neregularnog korišćenja naloga. U tom slučaju obaveštenje će odmah biti poslato administratorima, a PTA, integrisan sa drugim Cyberark rešenjima, može automatski da onemogući napadača. Tako se, na primer, u slučaju integracije sa Enterprise Password Vault-om može odmah izvršiti promena lozinke, a sa Privileged Session managerom sesija se može prekinuti.\nPouzdana zaštita uz Cyberark\nSa povećanjem obima IT infrastrukture jedne kompanije, sa porastom broja fizičkih i virtuelnih mašina, aplikacija, administratora, protoka itd. raste i komplikuje se i svakodnevna administracija. Količina logova koje različiti bezbednosni uredjaji generišu prevelika je da bi se manuelno i detaljno prolazilo kroz njih, a svaki propust u njihovoj konfiguraciji ili monitoringu se skupo plaća.\nSa Cyberark rešenjima se veoma jednostavno automatizuje i štiti čitava jedna grana infrastrukture, koja je ključna da bi se ograničila propagacija i izvršavanje malvera. Tehnologija koja stoji iza svih Cyberark rešenja, Digital Vault, omogućila je centralizovanje sistema za upravljanje kredencijalima, koji sve informacije čuva u enkriptovanom obliku. Ovim informacijama mogu pristupati samo autorizovani korisnici, a bilo kakva modifikacija ili brisanje podataka nisu mogući. Dakle, tehnologija postoji, a na kompanijama ostaje\nda procene rizik koji je za njih prihvatljiv, odnosno kolika je cena štete koja može nastati eksploatacijom kredencijala.\nZa više informacija o rešenju COMING tim vam stoji na raspolaganju: office@coming.rs.


kolubarski.info - Gradonačelnik ugostio najbolje rvače Srbije i Valjeva\nGradonačelnik ugostio najbolje rvače Srbije i Valjeva\nredakcija May 7, 2018\t0 Komentara\nKadetsku reprezentaciju Srbije u rvanju, koja se nalazi na pripremama u našem gradu, kao i predstavnike valjevskog kluba „Mladost“ primio je gradonačelnik Valjeva dr Slobodan Gvozdenović. Gradonačelnik je istakao da je Grad prepoznao napore i uspehe ovog kluba i da ih podržava u njihovim naporima.\n„Veliko mi je zadovoljstvo da pozdravim ove mlade i uspešne takmičare i decu koja su uložila svoje slobodno vreme i veliki napor, da bi došli do medalja. Rvanje je jedan od naših najtrofejnijih sportova i u velikoj Jugoslaviji, a i sada beležimo dobre rezultate. Po broju pojedinačnih medalja, u bivšoj Jugoslaviji je rvanje bilo možda i na prvom mestu što se tiče olimpijskih igara. Kao grad smo prepoznali značaj rvanja u Valjevu i izdvojili smo milion dinara iz sredstava koja su predviđena za sport. Drago mi je što je sa nama Vuk Lekić, seniorski reprezentativac i prvak države, tako da u Valjevu možemo videti i jednog državnog prvaka, jednog od vrhunskih sportista u budućnosti“, rekao je gradonačelnik Valjeva.\nRvači kluba „Mladost“ nižu uspehe u takmičenjima od početka godine, a dvojica rvača Vuk Lekić i Strahinja Đermanović su nasupali za reprezentaciju, čija je kadetska ekipa počela pripreme u Valjevu za Evropsko prvenstvo koje predstoji polovinom maja u Skoplju.\n„Ostvarili ste odlične rezultate u svim kategorijama, od pionira, kadeta, juniora do seniora i veterana. To je veoma značajno za grad Valjevo, jer spadate u kategoriju borilačkih sportova. Grad je izdvojio značajna sredstva, na osnovu vaših rezultata i očekujte iduće godine još veća sredstva. Ako ovim tempom nastavite da nižete rezultate u grčko-rimskom i slobodnom stilu da pomognemo i u pripremama i sportskoj opremi. Naš cilj je da pomažemo vrhunski sport i da se on omasovi“, istakao je Miroljub Ivanović, član Gradskog veća, zadužen za sport.\nRvač i trener RK „Mladost“ Marko Jovanović kaže da su predstavnici kluba spominjali da imaju kapacitete za vrhunske rezultate i razvijanje vrhunskog sporta.\n„I evo, sada imamo infrastrukturne kapacitete da primimo nacionalnu selekciju. Naš cilj je da u budućnosti brave reprezentativne selekcije na pripremama i mi ćemo sa gradom Valjevom na tome raditi. Takođe, napomenuo bih vrhunske rezultate. Možemo da se pohvalimo da imamo jedinog vrhunskog sportistu u Valjevu, a to je Vuk Lekić, seniorski prvak države, Igor Lazarević je na seniorskom prvenstvu države bio treći, iako je prva godina juniora i Strahinju Đermanovića, koji je juniorski reprezentativac, koji redovno ide na sve pripreme, kampove i učestvuje na međunarodnim turnirima. Ono što je još interesantno je da ćemo mi, u svrhu promocije rvanja, da pružimo ljubiteljima sporta da na delu vide budućnost srpskog rvanja, sutra ćemo na „Studentu“ sa početkom u 19 časova organizovati jedan meč, između kadetske reprezentacije Srbije i RK „Mladost“. Ulaz je besplatan i očekuju nas uzbudljive borbe“, rekao je Marko Jovanović.\nIlija Petrović, kadetski reprezentativac kaže da je zadovoljan pripremama u Valjevu:\n„Imamo dobre uslove smeštaja i treninga. Radimo sa dva trenera tri puta dnevno. Očekuje nas Evropsko prvenstvo sredinom maja i naša kadetska reprezentacija izvodi četiri takmičara do 63, 80 i 92 kilograma. Dve su kategorije olimpijske, a dve nisu i potrudićemo se da polovinom maja 17. i 18, kada se održava takmičenje u Skoplju, donesemo što veći broj medalja.“\nVuk Lekić je rekao da mu je godina počela dobro, osvojio je 1. mesto u kategoriji „mlađih seniora“, a potom i 1. mesto u slobodnom stilu za seniore. „Na treningu mi se desila povreda i onemogućen sam da se takmičim. Nadam se da ću za mesec dana da se oporavim“, rekao je Vuk Lekić.\nTags: dr.slobodan gvozdenovic, gradonacelnik, kolubarski.info, mladost, reprezentacija, rvanje, valjevo\nGradonačelnik kontrolisao radove na gradskim ulicama


ĐAKOVO LIVE - NAŠE USLUGE\nRealtime Media, nakladnik web platforme MEDIJSKI CENTAR - ĐAKOVO LIVE posjeduje vlastitu, najnoviju opremu i tehnologiju za visokokvalitetne live video prijenose. Za rad u terenskom okruženju koristimo specijalizirani hardver renomiranih proizvođača: LiveU, Blackmagic, Teradek.\nUkoliko ste zainteresirani za live video prijenose bilo koje vrste evenata na području Đakova, Đakovštine ili Slavonije i Baranje s jednom ili više Full HD video kamera, slobodno nas kontaktirajte. Iza nas je tim s desetogodišnjim iskustvom u branši video produkcije.\nOsim usluga live video prijenosa, u mogućnosti smo Vam ponuditi kreiranje promotivnih video spotova, profesionalno video snimanje svih vrsta događanja, kreiranje televizijskih emisija i specijaliziranih video reportaža za potrebe vašeg poslovnog subjekta ili medija (za medije djelujemo kao outsourcing agencija). Sve ostale usluge možete pogledati na web stranici našeg nakladnika!


U okviru Programa podsticanja preduzetništva kroz razvojne projekte u 2022. godini Ministarstvo je opredelilo 350,0 miliona dinara bespovratnih sredstava. Reč je o kombinaciji bespovratnih sredstava, koja čine do 20 odsto investicije, odnosno do 30 odsto za privredne subjekte koji pripadaju četvrtoj grupi razvijenosti i povoljnog kredita Fonda za razvoj, namenjenih za projekte proširenja proizvodnih kapaciteta.\nZa početnike u poslovanju Ministarstvo je obezbedilo 150,0 miliona dinara bespovratnih sredstava. Program je, takođe, kombinacija bespovratnih sredstava, koja čine do 30 odsto investicije, odnosno do 40 odsto ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj, a namenjeni su za projekte nabavke opreme, adaptacije poslovnog prostora i pokrivanje operativnih troškova u početnom periodu poslovanja.\nProgram za podršku ženama preduzetnicama i mladim preduzetnicima koji su početnici u poslovanju se sprovodi u 2022. godini, nakon uspešnog pilot programa u 2021. godini. Kroz program je opredeljeno 100,0 miliona dinara bespovratnih sredstava, namera je da se pruži podrška u poslovanju ženama i mladim do 35 godina starosti, koji predstavljaju posebno osetljivu ciljnu grupu preduzetnika. Program predstavlja kombinaciju bespovratnih sredstava, koja čine do 35 odsto investicije, odnosno do 45 odsto ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj.\nDržavna pomoć privreda Ministarstvo privrede


Gojković: Moj cilj je dalji razvoj demokratije\nMaja Gojković, predsednica Skupštine Srbije, 23. april 2014.\nNova predsednica Skupštine Srbije, Maja Gojković je branila svoj izbor na tu funkciju rekavši da će se i dalje boriti za duh tolerancije u parlamentu i u Srbiji.\nSkupština Srbije i Skupština Beograda izabrale su danas svoje predsednike, a izbor funkcionerke SNS-a Maje Gojković za predsednicu srpskog parlamenta obeležila je rasprava sa liderom DS-a Draganom Đilasom o širenju govora mržnje.\nSa 194 glasa, funkcionerka SNS-a Maja Gojković izabrana je danas za novu predsednicu Skupštine Srbije. Uz to, poslanici su izabrali i šest potpredsednika parlamenta i formirali četiri skupštnska odbora.\nProtiv izbora Maje Gojković bili su samo poslanici DS-a, dok su poslanici NDS-a bili uzdržani, a nakon izbora nova predsednica parlamenta je poručila da se njeni ciljevi ne razlikuju od ciljeva njenih prethodnika i da su to prvenstveno dalji razvoj demokratije i duha tolerancije u parlamentu i u Srbiji.\n"U ovom mandatu, dok sam predsednica parlamenta neće biti razlike između poslanika vladajuće većine i poslanika koji danas predstavljaju manjinu u ovom parlamentu, odnosno opoziciju. Ali neće biti razlike kako u njihovim pravima, tako i u obavezama", rekla je Gojković.\nTakođe, Gojković je rekla i da se neće izvinjavati lideru DS-a Draganu Đilasu, koji ju je tokom današnje rasprave o izboru predsednika parlamenta optužio za širenje govora mržnje prema DS-u tokom predizborne kampanje. Đilas je naglasio da je uveren da, kada bi političke stranke koristile drugačiji ton prema onima koji su u manjini, nasilje koje se dešava u zemlji ne bi bilo prihvaćeno.\n"Za nas je današnji izbor i sama kandidatkinja, s obzirom na njenu biografiju, samo simbol svega onoga što se danas u Srbiji loše dešava. O tome sam govorio, ponoviću još jednom – ekonomska kriza koja je najdublja, ogroman broj nezaposlenih, veći broj penzionera nego zaposlenih, ubijanje dece po osnovnim školama, ubijanje ljudi za nekoliko stotina dinara po stanovima", istakao je Đilas.\nA danas je zasedala i Skupština Beograda i za prvog čoveka gradskog parlamenta izabran je odbornik SPS-a Nikola Nikodijević. Za sutra je zakazan nastavak sednice i, kako se saznaje, za gradonačelnika Beograda biće izabran funkcioner SNS-a i dosadašnji predsednik Privremenog organa grada, Siniša Mali.


Saopštenje policije 18.03.2022\nPalicama tukli maloletnike\nValjevska policija podneće krivinu prijavu protiv petorice mladića zbog sumnje da su u dvorištu jedne osnovne škole palicama zadali više udaraca dvojici sedamnaestogodišnjaka.\nPodaci Zavoda za javno zdravlje 17.03.2022\nU Valjevu su preminule još dve osobe od posledica koronavirusa. U Kolubarskom okrugu je 26, u Valjevu 13 novozaraženih, trenutno je na lečenju 25 kovid pacijenata. Na teritoriji Kolubarskog okruga... · 2 komentara\nU Centru za kulturu 17.03.2022\n“Besplatan” koncert Crvene jabuke za Dan grada\nU okviru programa obeležavanja Dana grada Valjeva 20. marta, gradsko rukovodstvo svojim sugrađanima poklanja koncert Crvene jabuke. "Besplatan" koncert će građane Valjeva koštati 655.000 dinara. · 21 komentara\nPodaci Zavoda za javno zdravlje 16.03.2022\nU Valjevu i Mionici je preminula još po jedna osoba od posledica koronavirusa. U Kolubarskom okrugu je 24, u Valjevu 15 novozaraženih, trenutno je na lečenju 28 kovid pacijenata. U Kovid ambulanti... · 1 komentar\nUhapšen osumnjičeni diler: zaplenjena droga i oružje\nUhapšen D. J. (47) iz Valjeva, zbog postojanja osnova sumnje da je izvršio krivična dela neovlašćena proizvodnja i stavljanje u promet opojnih droga, držanje i nošenje oružja. Sumnjiči se i za... · 2 komentara\n"Istraži – Osnaži" 16.03.2022\nGrađani žele da parking mesta budu uređenija, da ima više zelenih šetališnih površina, da ivičnjaci i trotoari budu takvi da ljudi mogu bezbedno da se kreću, da ulazi u javne objekte budu... · 3 komentara


Vlada Srbije pregovara o kupovini osam "suhoja" od Rusije\nBiznis Autor:Ana Tašković08. jun. 202112:17 > 12:21\nSrbija donira Češkoj 100.620 „Fajzer“ vakcina\nSlovenija i Srbija će priznati sertifikate o vakcinaciji\nŠib: Uvereni smo da Srbija ulazi u EU čim ispuni uslove\nSrbija i Rusija ponovo vode razgovore o mogućnosti da „Er Srbija“, srpski avio prevoznik kupi putnički avion Suhoj Superdžet 100 kao deo plana obnove flote. U izjavi u koju je imao uvid Simpl Flajing, rusko ministarstvo industrije i trgovine najavilo je da su pregovori sa Srbijom o kupovini aviona SSJ100 za Er Srbiju u toku i da je posao „u razmatranju“.\nRazgovori su održani prošle nedelje, u petak, na Međunarodnom ekonomskom forumu u Sankt Peterburgu između ministra industrije i trgovine Ruske Federacije Denisa Manturova, zamenika premijera Ruske Federacije Jurija Borisova i Nenada Popovića u ime Vlade Srbije. Tekući pregovori predstavljaju važnu politiku za kompaniju civilnih aviona Suhoj koja pokušava da nađe stalnog kupca u Evropi za svoj avion SSJ100.\n„Er Srbija“ je, navodi se u tesktu, nedavno povukla poslednjih nekoliko preostalih aviona Boing 737, a uskoro će morati da povuče i svoju flotu aviona ATR72. Pre dve godine, kada su 737 još uvek letili, prosečna starost aviona bila je 34 godine. ATR72 još uvek lete, a šest aviona je starije od 25 godina. Čak su i njihovi aviona Eirbas A319 i A320 u proseku stari 18 godina.\nEr Srbija ima jednu od najstarijih flota ako se gledaju druge nacionalne kompanije u Evropi, pa bi nabavka novih Suhoj aviona mogla da poboljša ponudu kompanije.\nTo bi takođe smanjilo troškove održavanja kompanije Er Srbija, prenosi simpleflying.co.\nSuhoj, s druge strane, želi da nađe kupca u Evropi kako bi podigao profil svog aviona SSJ100. Trenutno samo ruska avio-kompanija Aeroflot nastavlja da koristi ove letelice u Evropi na redovnim letovima.\nMeđu prethodnim kupcima SSJ100 u Evropi bio je Brisel Erlajns koji se poigravao idejom da avion nabavi putem ugovora o zakupu sa Siti Džetom, ali na kraju nije uzeo nijedan Suhoj za sebe.\nS obzirom na bliski odnos Srbije i Rusije i njihovu saradnju na drugim projektima poput vakcina protiv korone Sputnjik Ve, nije nemoguće da bi Er Srbija na kraju mogla da postane kompanija koja će u floti imati SSJ100.\nKada su ovi razgovori poslednji put održani, bilo je reči i o tome da beogradski aerodrom Nikola Tesla postane evropski centar za održavanje ruskih aviona. To bi smanjilo operativne troškove Er Srbije zbog posedovanja flote SSJ100 i povećalo verovatnoću da ih preuzme veći broj avio-kompanija širom Evrope.\navio kompanijaavioner srbijaflotakupovinapregovoriRusijaSrbijaSSJ100Suhoj Super Džet 100


Ruski mališani pobegli, upriličen prijem za lažnu decu? | Autonomija\nRuski mališani pobegli, upriličen prijem za lažnu decu?\n"Organizatori su decu, umesto u studentski dom, smestili u fiskulturnu salu. Tu su doručkovali u improvizovanoj trpezariji, bez tanjira i escajga, a spavali su u vojničkim krevetima"\nDvadesetoro osnovaca iz Rusije, koji su se prijavili za desetodnevni rukometni kamp „Rastimo“, nezadovoljni lošim uslovima smeštaja napustili su Novi Sad nakon svega četiri dana.\nPosrednica između ruskih đaka i organizatora iz Univerzitetskog rukometnog kluba Vojvodina (koji nema veze sa RK Vojvodina), Radmila Vojnović, kaže da su organizatori napravili neverovatne propuste, zbog kojih su ruski đaci bukvalno pobegli iz Srbije.\n„Organizatori su decu, umesto u studentski dom, smestili u fiskulturnu salu. Tu su doručkovali u improvizovanoj trpezariji, bez tanjira i escajga, a spavali su u vojničkim krevetima. To nije bio međunarodni kamp, već puka improvizacija“, kaže Vojnovićeva.\nU pomenutom klubu navode da je za skandal kriva upravo Vojnovićeva. „Ponudili smo ruskoj delagaciji smeštaj u studentskom domu, ali je kasnije ona zahtevala da sve usluge u kampu budu besplatne, pa smo decu smestili u salu OŠ ‘Đorđe Natošević’. Odbila je da potpiše ugovor o razmeni dece, gde su svi uslovi bili precizirani, kako bi mogla da opere nekoliko hiljada evra koje je za organizaciju programa dobila od ruske kneginje“, kaže Milka Đukić iz URK „Vojvodina“.\nVojnovićeva navodi da na nedavno održanom prijemu za rusku decu u Gradskoj kući uopšte nisu bila ova deca, jer su u tom trenutku mališani bili u Svilajncu. „Srpsku decu iz Spensove škole sporta predstavili su kao rusku decu“, tvrdi ona.\nČlan Gradskog veća za sport Predrag Svilar kaže da će, ukoliko se ispostavi da organizatori kampa nisu ispunili sve kriterijume, snositi posledice. „Ako se optužbe ispostave tačnim, nećemo ih više podržavati“, kaže Svilar.\nRK Vojvodina: Nemamo veze sa organizacijom rukometnog kampa\nRukometni klub Vojvodina iz Novog Sada, aktuelni šampion Srbije, saopštio je da tzv. Univerzitetski rukometni klub Vojvodina nema nikakve veze s njima, pa samim tim ni sa prijemom ruskih mališana u rukometni kamp „Rastimo“.\n„RK Vojvodina“, šampion države u sezoni 2012/2013 nema nikakve veze sa organizacijom rukometnog kampa. Već par godina u nazad pojedinci se igraju imenom „Vojvodina“ u raznim sportovima. Nije nam poznato kako je i gde registrovan Univerzitetski rukometni klub „Vojvodina“ i to je posao za nadležne organe ali nam je poznato da se ovo ime i sličnost sa šampionskim klubom zloupotrebljava na razne, pa i ovaj veoma ružan način koji u lošem svetlu predstavlja Novi Sad, rukomet i istinske rukometne radnike dok potencijalne učesnike tzv. „kampa“ , dovodi u zabludu da je organizator nekakvog „kampa“ šampion države“, navode za 021 u upravi novosadskog kluba.\nUniverzitetski ženski rukometni klub „Vojvodina“ registrovan je na adresi Lovćenska 16 u Novom Sadu, a zastupnici su Milka i Milorad Đukić. Navodi se i da su aktivni članovi Rukometnog saveza Novog Sada i Rukometnog saveza Vojvodine.


PRIVEDEN: Širio paniku, pa svaljivao na ženu - eVršac\nOpšta panika zavlada je u Srbiji kada se preko društvenih mreža raširila poruka da će od srede 1. aprila od 18 časova na snagu da stupi opšti policijski čas u celoj zemlji, sa zabranom kretanja od 24 časa. Tim povodom, se oglasila i Vlada Srbije, apelujući da se ne naseda na lažne poruke, a reagovala je i policija i privela krivca.\nPrema našim informacijama, reč je o kuvaru V. P. (34) iz Beograda koji je više godina radio na kruzerima. Lažnu vest, koju je u utorak uveče objavio na „Tviteru“, a koja je uznemirila građane Srbije, navodno dobio je od bivše supruge. Ona je zaposlena u jednom ministarstvu i, kako saznajemo, ona je takođe saslušana da bi se utvrdile sve okolonosti.\nPodsetimo, ovo je sadržaj sporne poruke koja je mnogima stigla na mobilni telefon, ali se širi i preko društvenih mreža:\n“Sutra u 18 časova će da objave zabranu kretanja 24 sata, izlaziće se svaki drugi dan po jedan član porodice za nabavku namirnica, tako da ako vam nesto fali od namirnica, obavite to sutra. Uvodi se softver gde sms-om pošalješ na odobrenje da izađeš i stigne ti odobrenje sms koje pokažeš patroli na ulici. Nabavite sutra što vam treba…čuvaj se president… Trajaće do 15. aprila. Javite prijateljima.”


N1info\t25.07.2018 10:17\nKomentarišući Ugljaninovu izjavu da Vučić nije bošnjački predsednik, a da Ana Brnabić i članovi Vlade Srbije "nisu bošnjačka premijerka i ministri", predsednik Srbije je kazao da je zajedno sa timom koji vodi izgradio "više obdaništa, puteva, domova zdravlja, bolnica i stadiona" nego što je lider BNV "mogao da obiđe".\n"Moj odgovor Ugljaninu je: Nema Suljo fotelje za tebe, džabe ti sve bilo", kazao je Vučić i dodao da će nastaviti da radi u interesu srpskog, ali i bošnjačkog i svih ostalih naroda u Srbiji.\n"Ništa se ne dešava, rok ističe 4. avgusta. Sećate se šta sam rekao pre četiri meseca - rekao sam da neće biti ništa. Oni imaju jedan jedini cilj, a to je kako da se zauzme sever Kosova. Njih ne zanima ZSO", rekao je Vučić.\n"Mi ne poklanjamo oružje, mi prodajemo oružje... Ne znam šta im smeta, to što nemaju oružje, to što zemlje ne priznaju Kosovo... Još više ćemo da prodajemo oružje", rekao je Vučić.\nPredsednik Vučić izjavio je da prvi put čuje da je ministar bez portfelja Nenad Popović predložio formiranje radne grupe koja bi definisala mere odbrane od plasiranja "lažnih vesti" i vođenja "specijalnog rata" protiv Srbije.\n"Za ovo prvi put čujem, možda mi je poslao, ali ja to nisam pročitao. Možda mi je Nenad (Popović) napisao to, ali kažu mi da to još nismo dobili", rekao je Vučić.\nSrpska narodna partija (SNP) saopštila je 17. juna ove godine da će predložiti Vladi Srbije da oformi radnu grupu koja bi definisala mere odbrane od plasiranja "lažnih vesti" i vođenja "specijalnog rata" protiv Srbije.\n1. a kad ti je trebao onda je bio dobar


Još jedna opasna ideja iz Crne Gore: Srbija da nadoknadi ratnu štetu! - Sputnjik Srbija\n22:29 15 Maj 2021\nJoš jedna opasna ideja iz Crne Gore: Srbija da nadoknadi ratnu štetu!\n© Flickr / Marko Milošević (Milosevic)\n12:47 09.11.2018 (osveženo 13:04 09.11.2018) Preuzmite kraći link\nCrnogorski pokret, organizacija formirana 2017. godine, priprema inicijativu kojom traži od crnogorskih i srpskih vlasti da se osnuje komisija koja će se baviti, kako se navodi, „obračunom i nadoknadom štete Crnoj Gori koja je uzrokovana neprijateljskim odnosom Srbije u Prvom svetskom ratu i aneksijom 1918. godine“.\nLazanski: Države Njegoša i Mila samo se slučajno isto zovu (video)\nKako prenosi IN4S, citirajući podgoričku „Pobjedu“, inicijativu će ovaj pokret uputiti predsednicima države, vlada i skupština Crne Gore i Srbije, Srpskoj pravoslavnoj crkvi, Srpskoj akademiji nauka i umetnosti i Matici srpskoj.\nU dokumentu koji će Crnogorski pokret javnosti predstaviti naredne srede u Podgorici navodi se da su „srpske trupe 1918. godine okupirale Crnu Goru, silom oružja ukinule ustavni poredak i izvršile aneksiju zemlje“.\n„Akti na kojima se temeljilo njihovo delovanje, delovanje Privremenog centralnog odbora, Izvršnog odbora i po kojima je odlučivala takozvana Velika narodna skupština su nezakoniti i donešeni su od nezakonitih organa koje nije poznavao ustavni poredak Crne Gore. Kao takvi su ništavni, a posledice podložne reviziji, i s njom u vezi utvrđivanju šteta nastalih iz takvih akata“, saopšteno je iz Crnogorskog pokreta.\nCrnogorski pokret, Crna Gora


Presečen kanal šverca ljudi : Nadlanu.com\nObjavljeno 29. jan 2008. / 14:59:50\nSREMSKA MITROVICA, 07. decembar 2007. (FoNet) - Zajedničkom akcijom sremskomitrovačke i beogradske policije, presečen je još jedan dobro organizovani kanal krijumčarenja ljudi koji iz Turske, Albanije, preko teritorija Srbije i Hrvatske, koji vodi u zemlje zapadne Evrope, saopštila je danas Policijska uprava u Sremskoj Mitrovici.\nZbog osnovane sumnje da je izvršio krivično delo nedozvoljenog prelaska granice i krijumčarenja ljudi, uhapšen je i priveden istražnom sudiji M.I.(46) iz Šida, u čijoj kući su, prilikom pretresa, pronađena četiri turska i četiri albanska državljanina, od kojih četiri maloletna.\nIstražni sudija opštinskog suda u Šidu je, posle saslušanja, pustio M.I. da se brani sa slobode, dok su punoletni ilegalni migranti prekršajno kažnjeni sa osam dana zatvora.\nKako se navodi u saopštenju, krajnje odredište migranata koji su sa Kosova, preko Kopnene zone bezbednosti ilegalno dospeli na granicu između Srbije i Hrvatske, bile su Italija i Nemačka, a prilikom dolaska bili su dužni da isplate po 3.000 evra glavnom organizatoru, kosovskom Albancu.\nMaloletni strani državljani su, u saradnji sa Centrom za socijalni rad u Šidu, smešteni u prihvatilište za maloletna strana lica u Novom Sadu.


ĐUKANOVIĆ: Japan podržava EU perspektivu Balkana! | Happy BSC portal\nĐUKANOVIĆ: Japan podržava EU perspektivu Balkana!\nJapan snažno podržava evropsku i evroatlantsku perspektivu zemalja Zapadnog Balkana, izjavio je crnogorski predsednik Milo Ðukanović koji se nalazi u Japanu na inauguraciji cara Naruhita.\nKako je kazao, Japan podržava jedinstvenu Evropsku uniju kao važnog globalnog partnera.\n- Japan snažno podržava evropsku i evroatlantsku perspektivu zemalja Zapadnog Balkana i podržava jedinstvenu EU kao važnog globalnog partnera. Japan, takođe, podržava razvoj Zapadnog Balkana na osnovama održivog razvoja, što je podudarno sa strategijom održivog razvoja Crne Gore - rekao je Ðukanović.


RAJČEVIĆ: Veliki izazovi pred resorom visokog obrazovanja - Opcija\nRAJČEVIĆ: Veliki izazovi pred resorom visokog obrazovanja\n14-04-2019 Društvo, Pocetna, Vijesti\nMinistar za naučno-tehnološki razvoj, visoko obrazovanje i informaciono društvo Republike Srpske Srđan Rajčević rekao je da su pred resorom visokog obrazovanja veliki izazovi, koji će da unaprijede stanje u ovom sektoru.\nRajčević je na otvaranju Dana studenata banjalučkog Univerziteta, na kojem studira više od 17.000 studenata, ukazao na veliki posao na izradi nove vizije visokog obrazovanja s ciljem da se dođe do jednog modernog, fleksibilnog i dinamičnog sistema.\n– Tu primarno mislim na javni sistem visokog obrazovanja, na naša dva javna univerziteta i na naše dvije javne visoke škole. Tu će i meni i Ministarstvu i Vladi biti potrebna podrška studentske populacije – istakao je Rajčević.\nВечерас на отварању "Дана студената Универзитета у Бањој Луци". Честитам Студентском парламенту @UniverzitetBL на одличној организацији, хвала на додијељеној ми захвалници, а момцима и дјевојкама са Академије умјетности велики БРАВО за феноменалан наступ! @mnrvoid_rs pic.twitter.com/cpIW6Rft5v\n— Срђан Рајчевић (@rsrdjan) April 14, 2019\nOn je naveo da će studenti biti u epicentru interesovanja, od kojih se očekuje da po završetku studija ostanu, zasnuju porodice i budu pokretač i motor razvoja Republike Srpske, ne samo u ekonomskom, neko u svakom drugom smislu.\n– Zato i namjeravamo da uradimo određene korake u ovom resoru. Pred nama su veoma ambiciozni planovi. Nadam se da ćemo u partnerskom odnosu, a imamo korektnu saradnju sa oba studentska parlamenta, zajednički doći do tih rješenja uz saglasnost akademske zajednice – naglasio je Rajčević.\nRajčević je podsjetio da je u ovoj godini iz budžeta Ministarstva izdvojeno oko četiri miliona KM, a odnosiće se na održavanje i poboljšanje studentskog standarda.\nRektor banjalučkog Univerziteta Radoslav Gajanin rekao je da je obrazovanje ključ uspjeha i najbolja investicija, te da će u saradnji sa institucijama i privrednici poboljšati uslove studiranja.\nOn je naveo da je u planu izgradnja novih prostora za fakultete, renoviranje i opremanje postojećih i dodatno uređenje prostora u oba kampusa.\n– U okviru navedenih prostora planiramo formirati tehnološki park, koji bi služio kao mjesto gdje bi studenti, nastavnici i saradnici mogli da iznesu svoje ideje inovacije, a u saradnji Univerziteta i drugih privrednih organizacija bi bile realizovane – naveo je Gajanin i dodao da i od studenata očekuju brojne ideje.\nOn je napomenuo da su akademski građani, koji su završili Univerzitet u Banjaluci, uspješni u svom radu, u različitim privrednim subjektima i na različitim pozicijama u Srpskoj i inostranstvu.\n– Svima je jasno da su studenti sastavni dio Univerziteta i da u njima vidimo svoju budućnost i budućnost Republike Srpske – istakao je Gajanin.\nGradonačelnik Banjaluke Igor Radojičić rekao je da je od velike važnosti što u ovom gradu radi javni Univerzitet i da desetine hiljada mladih predstavljaju potencijal i kapacitet grada.\n– Sasvim drugačije izgledaju gradovu u kojima žive studenti i univerziteti od onih koji to nemaju – rekao je Radojičić.\nOn je podsjetio da se u Banjaluci održava manifestacija “Proljeće u Banjaluci”, koja traju dva mjeseca, od 10. aprila do 10. juna, i obuhvata više od stotinu događaja.\nPredsjednik Studentskog parlamenta Univerziteta u Banjaluci Nemanja Babić najavio je da će u narednih deset dana, koliko traju Dani studenata, nastojati da dočaraju svu ljepotu studiranja u Banjaluci.\n– Ove godine pripremili smo 19 aktivnosti, kao što su sportska takmičenja, takmičenja u znanju, konferencije, ali i zabavne aktivnosti, kao što su kino na otvorenom i koncerti – rekao je Babić.\nOn je istakao “Festival fakulteta” koji će biti održan prvi put, a cilj je da sugrađanima i gostima predstave svaki fakultet Univerziteta pojedinačno.\nTESLIĆ: Izgorjela kuća u naselju Buletić, vatrogasci pronašli ljudski skelet\nVIŠEMJESEČNA ISTRAGA: U tajnosti ispitano 20 svjedoka protiv Ramuša Haradinaja\nKOMŠIĆ NA REDU: Milorad Dodik nije više predsjedavajući Predsjedništva BiH\nStanivuković više ne priznaje Bundala za šefa kluba, u PDP-u razmatraju sankcije za Draška i Jelenu?\nDNS PRIJEDOR: Niko nas nije izbacio, nemamo većinu u gradu zbog ličnih interesa nekoliko odbornika\nIZMEĐU SARAJEVA I BANJALUKE: Šta znači Šarovićeva najava da je i SDS zainteresovan za učešće u vlasti?\nBORENOVIĆ: Različito glasanje naših poslanika u NSRS pokazuje unutarstranačku demokratiju u PDP-u


Poreski aspekti finansiranja poslovanja: Dvaput meri, jednom seci - Biznis i Finansije\nHome\tTekstoviB&F Plus\tPoreski aspekti finansiranja poslovanja: Dvaput meri, jednom seci\nPoreski aspekti finansiranja poslovanja: Dvaput meri, jednom seci\nby bifadmin 9. februara 2022.\nU poslednje vreme često se govori o domaćim startap preduzećima koja su obezbedila finansiranje nekog stranog fonda ili našle strateškog partnera. Ovaj način finansiranja je, naravno, vrlo retko dostupan u početnim fazama poslovanja i često je rezervisan za mali broj kompanija. Mnogo češći oblici finansiranja su zajmovi od banaka, osnivača ili povećanje kapitala. Kako svaki od ovih vidova finansiranja ima svoje prednosti i mane, ukazaćemo detaljnije na njihove osnovne karakteristike.\nNajčešći oblik finansiranja je svakako zajam od finansijske institucije kao što je banka. Banke imaju ustaljene procedure oko odobravanja finansiranja koje klijent mora da ispuni. Najčešće se ova procedura svodi na analizu poslovanja društva ili preduzetnika koji traže kredit, u prethodnom periodu, proveru da li se redovno plaćaju dospele poreske obaveze i dobavljači, ali i kakav je period naplate od kupaca.\nBanke imaju i ograničavajuće uslove oko pozajmica i zbog toga novoosnovana društva nemaju mogućnost da dobiju pozajmice, ili se traže različite vrste garancija od osnivača. Često je taj uslov barem jedna ili dve godine poslovanja sa pozitivnim poslovnim rezultatom.\nNezavisno od namene i ročnosti pozajmice, ukupan trošak kamate koji obračunava banka, kao i troškovi obrade kredita i sporedni troškovi su priznati u potpunosti za potrebe obračuna poreza na dobit pravnih lica.\nPozajmicu može dati i osnivač lično, ili neko sa njim povezano lice. Sa aspekta Zakona o porezu na dobit pravnih lica, povezanim licima se smatraju sva lica koja imaju najmanje 25% udela ili glasačkih prava kod poreskog obveznika, što bi bila direktna povezanost. Povezanim licima se takođe smatraju i bračni ili vanbračni drug, potomci, usvojenici i potomci usvojenika, roditelji, usvojioci, braća i sestre i njihovi potomci, dedovi i babe i njihovi potomci, kao i braća i sestre i roditelji bračnog ili vanbračnog druga.\nZa transakcije sa povezanim licima su definisana posebna pravila u smislu priznavanja troškova kamate. Tako, ukoliko povezano lice odobri pozajmicu privrednom društvu neophodno je proći kroz dva koraka provere da li se ovakav trošak priznaje.\nPrvi korak proverava odnos prosečnog stanja neto sopstvenog kapitala i prosečnog stanja obaveza po osnovu primljene pozajmice. Ukoliko je prosečan neto sopstveni kapital negativan (obaveze su veće od imovine), celokupna kamata koju je povezano lice naplatilo neće biti priznata kod primaoca pozajmice. Ako je prosečan iznos neto sopstvenog kapitala pozitivan, vršimo proveru odnosa sopstvenog kapitala (u ovom slučaju četvorostrukog iznosa neto sopstvenog kapitala) i ukupnog iznosa obaveze za primljeni zajam.\nMinistarstvo finansija objavljuje pravilnik sa listom kamatnih stopa koje se smatraju „tržišnim“, i koja se može koristiti za potrebe priznavanja troškova kod pozajmica između povezanih lica. Ideja je da se ograniče troškovi kamate kod zajmoprimca i na taj način spreči povećanje troškova, odnosno smanjenje poreske obaveze primaoca zajma. Pravilnik kamatne stope važi za sve valute u kojima se odobravaju pozajmice u Srbiji i ažurira se jednom godišnje.\nOvaj pravilnik ne zabranjuje da primalac pozajmice plati kamatu po višoj stopi nego što je propisana pravilnikom, ali ograničava priznavanje troška za potrebe poreza na dobit.\nOva vrsta ograničenja ne postoji kod pozajmica koje odobravaju banke.\nZa pozajmice primljene iz inostranstva, postoje posebna pravila oko registracije pozajmica. Sva pravna lica moraju zatražiti od Narodne banke Srbije registraciju kredita iz inostranstva. Ovaj proces se vrši preko poslovne banke primaoca kredita. Sama procedura traje nekoliko dana i može koštati i više od 500 evra, u zavisnosti od visine pozajmice.\nTakođe, treba imati u vidu da se plaćanje kamate u inostranstvu dodatno oporezuje porezom po odbitku. Ovaj porez se može kretati i do 20% od bruto prihoda kamate.\nNezavisno od koga se uzima pozajmica, odnosno da li je iz inostranstva ili od domaćih zajmodavaca, mora se voditi računa o ukupnoj zaduženosti društva. Visok nivo zaduženosti može narušiti opštu sliku poslovanja društva kod dobavljača ili zajmodavaca. Takođe, bitno je imati u vidu da se i obaveze po osnovu pozajmica uzimaju u obzir prilikom određivanja priznatosti kamate za primljene pozajmice od povezanih lica. Tako možemo imati situaciju da kamata po pozajmici od povezanog lica, iako odobrena pod istim uslovima kao što je banka odobrila, bude poreski nepriznata i samim tim finansijski nepovoljnija za društvo.\nAlternativno pozajmicama, društvo ima mogućnost da se finansira povećanjem osnovnog kapitala. Osnovni kapital može povećati član društva. Na ovaj način, društvo dobija kapital bez da se povećavaju njegove obaveze prema nekom eksternom izvoru, odnosno bez uticaja na prihode i rashode društva.\nPovećanje osnovnog kapitala zahteva izmenu osnivačkog akta i njegovu registraciju u Agenciji za privredne registre. Bitna odlika povećanja osnovnog kapitala je da se on u slučaju jednočlanih društava ne može smanjiti, odnosno za razliku od pozajmice, ovaj kapital ostaje trajno vezan za društvo. U slučaju kada u društvu postoji više od jednog osnivača, odnosno člana, moguće je izvršiti smanjenje uloženog kapitala. Kao i kod povećanja, ova procedura zahteva izmene osnivačkog akta koji se mora registrovati u Agenciji za privredne registre.\nDodana uplata koja ne povećava osnovi kapital predstavlja svojevrsnu mešavinu zajma i povećanja osnovnog kapitala osnivača. Ova vrsta uplate je dostupna samo za lica koja su suvlasnici u društvu i dozvoljava im da unesu dodatni kapital u društvo kada je to potrebno. Za razliku od povećanja osnovnog kapitala, ovu uplatu nije potrebno registrovati u Agenciji za privredne registre, već je moguće uplatiti novac samo na osnovu odluke. Ovu uplatu je moguće vratiti osnivaču koji je uplatu izvršio, nakon isteka roka od najmanje tri meseca. Uslov za povraćaj kapitala je da je društvo likvidno u tom trenutku, odnosno da povraćaj dodatne uplate neće ugroziti sposobnost društva da plaća svoje obaveze.\nDruga karakteristika dodatne uplate je da za razliku od pozajmice, nije dozvoljeno ugovarati kamatu. Praktično, ovaj vid finansiranja najviše liči na pozajmice bez kamate.\nDodatna uplata se najčešće koristi kod pozajmica između osnivača i ćerki firmi u Srbiji. Kako dodatna uplata ne predstavlja zajam, nije potrebno sprovoditi ceo proces registracije zajma iz inostranstva kod Narodne banke Srbije, što značajno skraćuje administrativne procedure i troškove registracije kredita. Takođe, kako ne postoji mogućnost obračuna kamate, nema ni potrebe za analizom troškova sa aspekta transfernih cena, što je još jedna prednost ovakvog načina finansiranja.\nPoslednje decenije je sve popularnije alternativno finansiranje u vidu „croudfunding“ platformi. Ovi izvori omogućavaju lakše prikupljanje kapitala u početnim fazama poslovanja, jer su kriterijumi po pravilu znatno blaži nego oni koje postavljaju zvanične finansijske institucije. Praktično, finansiranje se vrši kroz plaćanje za proizvode ili usluge u ranoj fazi razvoja, pre nego što su zvanično spremni za tržište. Na ovaj način, društva dobijaju potreban kapital praktično bez kamate i mogućnost da brže razviju svoje poslovanje.\nTreba napomenuti da su naši zakoni koji regulišu poslovanje sa inostranstvom prilično konzervativni i iz tog razloga ovaj vid finansiranja nije u većoj meri zaživeo u Srbiji.\nKao i kod svakog segmenta poslovanja i kod odabira načina finansiranja treba uzeti u obzir u kojoj fazi razvoja se nalazi društvo. Neodgovarajući izvori finansiranja mogu usporiti dalji razvoj društva u narednim fazama ili biti znatno skuplji.\nVladimir Deljanin, partner u poreskom odeljenju Crowe RS\nŠta je sa garantovanim penzijama u Srbiji?\nUSAID-ov projekat „CATALYZE Innovative Blended Finance – the Engines of Growth“ objavljuje konkurs za uslugu: “Inovativni koncepti za finansiranje rasta malih i srednjih preduzeća (MSP) na zapadnom Balkanu”


Koliko je sigurno putovati tokom trudnoće - Bebac.com\n20.04.2021. / Izvor: index.hr\nNajbolje vreme za putovanje ili odmor je sredinom trudnoće, između četvrtog i šestog meseca\nSara Rejnolds, ginekolog i akušer iz bolnice „Bedford NHS Trust“, rekla je:\n— Mnoge žene se brinu zbog putovanja tokom trudnoće, ali ako vaša trudnoća nema komplikacija, nema razloga zašto ne biste mogle da putujete. Pod uslovom da preduzmete odgovarajuće mere opreza.\nPrema NHS-u, neke žene radije ne putuju tokom prvih 12 nedelja zbog mučnine, povraćanja i umora. Osim toga, i rizik od pobačaja je veći u prva tri meseca, bez obzira na to da li putujete ili ne.\n— Putovanje u poslednjim mesecima trudnoće može biti zamorno i može vam biti neudobno. Dakle, za mnoge žene najbolje vreme za putovanje ili odmor je sredinom trudnoće, između četvrtog i šestog meseca — navodi se.\nTakođe, let avionom nije štetan za bebu, ali šanse za porođaj prirodno su veće nakon 37. nedelje trudnoće, odnosno 32. nedelje ako nosite blizance. Upravo zbog toga neke avio-kompanije neće dopustiti da letite pred kraj trudnoće. Prema „Heltlajnu“, većina avio-kompanija u SAD dopušta ženama da lete unutar zemlje do 36. nedelje trudnoće. Međutim, neki međunarodni letovi ograničavaju putovanja nakon 28. nedelje trudnoće.\nNa kraju, dugačka putovanja, odnosno ona duža od četiri sata, takođe nose određeni rizik od nastanka krvnih ugrušaka, prenosi „Dejli star“.\nDa li smem da putujem u trudnoći? >>\nDeca koja putuju su uspešnija u životu\nMože i ovako: Napustili poslove i poveli decu na put po svetu


Kako organizovati letnju zabavu u okviru budžeta - Moj Enterijer – Kupatila, Nameštaj, Kuhinje, Garniture...\nIli ih makar učiniti nešto hladnijim savršenim provodom. Za početak, u svoju letnju zabavu možete uključiti glamurozni faktor putem teme koja će zaista zablistati. Moderna rešenja za tematske zabave mogu biti kompletirana stolnjacima koje vidite u našoj galeriji, koštaju oko deset dolara na Amazonu i održavaju vaš provod u normalnim okvirima budžeta. Ovakav pristup kreiranju letnjih zabava poseduje sve što vam je potrebno po pitanju dekora i verovatno se već nalazi u, i oko vašeg doma, od lampica za terasu ili dvorište, pa do papirnih tanjira koje ćete koristiti za serviranje hrane.\nŠanse su velike da posedujete nešto u svojoj okolini što vam može poslužiti kao dekor za zabavu. Vaze, na primer, mogu kreirati vedre akcente, njihovi primerci mogu biti različitih boja i ugostiti pristupačno zelenilo u sebi i različitih stilova takođe, od primorskih, do art deko sfernih vaza, koje možete ispuniti lažnim ili pravim koralima, stvarajući modernu vibraciju koja prati čitavu svežu temu koju želite. Pored toga, možete dozvoliti kućnoj paleti boja da diktira kombinacije koje ćete koristiti na vašoj zabavi. Ovakav pristup vam garantuje da ćete posedovati obilje dekora koji ćete iskoristiti tokom zabave. Dodatno, nemojte se ustručavati da iskoristite svoje biljke u saksijama, kako biste svoj sto učinili daleko svečanijim.\nBaloni nisu obavezni za vašu zabavu, ali oni mogu osigurati da stvari budu prenešene na sledeći nivo, posebno ukoliko su deca prusutna na istoj. Ukoliko želite da ispunite svoj ambijent balonima, jeftiniju varijantu predstavlja kupovina male helijumske boce, koja može biti pronađena za oko 15 evra. Ovaj postupak eliminiše potrebu za odlaženjem u prodavnicu na dan zabave, kako bi baloni bili spremni ili angažovanje profesionalnih agencija koje se bave njihovom isporukom.\nPiće na zabavi može kreirati svečanu notu tokom noći, ali nije potrebno potrošiti 300€ kako bi ovaj posao bio gotov. Uživanje u flašama pristupačnijeg i standardno ukusnog vina u ruci, predstavlja pun pogodak, posebno tokom letnjih dana. Ponudite nekoliko rashlađenih boca gostima i potrudite se da posedujete sve potrebne sastojke za dobar i ukusan koktel. Neverovatno je kako dodavanjem nekoliko pristupačnih sastojaka, vaše vino može postati ekstravagantno.\nPredivni desert može postati centralna tačka vašeg stola na zabavi. Ukoliko nemate dovoljno vremena i ne želite da spremate komplikovane recepte, započnite od osnovnih kolača koji mogu biti kupljeni na pristupačnim mestima, kao što su poslastičarnice u marketima, savršenog standarda i kvalitetnih proizvoda. Ukoliko ne možete pronaći kolače i poslastice koje želite, uvek možete kupiti nekoliko torti nekog proverenog proizvođača, a celokupan asortiman možete pojačati sa nekoliko dodatnih sastojaka, kao što su bombone i ostali slatkiši.\nPROČITAJTE SLEDEĆI TEKST: Ideje za police koje vam olakšavaju život


OZVANIČEN NASTAVAK PROJEKTA NAVODNjAVANjA | SRNA\nOZVANIČEN NASTAVAK PROJEKTA NAVODNjAVANjA\nTREBINjE, 7. JUNA /SRNA/ - U Trebinju je danas ozvaničen početak radova na drugoj fazi izgradnje sistema za navodnjavanje na području grada, a ovaj projekat vrijedan 4,8 miliona KM finansiraće Svjetska banka sa 85 odsto, dok će grad učestvovati sa 15 odsto.\nGradonačelnik Trebinja Mirko Ćurić rekao je da nastavak radova obuhvata izgradnju primarne i sekundarne mreže ukupne dužine 40 kilometara, te da je rok za završetak radova kraj godine.\n"Predstavnici Svjetske banke su bili u Trebinju i obišli lokacije koje su rađene u prvom dijelu projekta, te ocijenili da je to dobro urađeno zbog čega su odobrili novih 4,8 miliona KM za projekat u Mrkonjićima, Drijenjanima, Mosku, Kremenom Dolu, Gomiljanima i na zubačkom platou", naveo je Ćurić.\nOn je dodao da će, kada se završi ova faza radova, oko 80 odsto poljoprivrednih površina u Trebinju biti pokriveno sistemom za navodnjavanje.\nDirektor jedinice za koordinaciju poljoprivrednih projekata pri Ministarstvu poljoprivrede, šumarstva i vodoprivrede Stefan Mitrović istakao je da se savremena poljoprivredna proizvodnja ne može zamisliti bez sistema za navodnjavanje.\n"Savremena poljoprivredna proizvodnja se ne može zamisliti bez irigacije, kada sistem bude u funkciji prinosi na ovim parcelama biće veći za 30 do 40 odsto", istakao je Mitrović.\nOn je rekao da će na području Trebinja, nakon što ovaj projekat bude završen, pod sistemom za navodnjavanje biti oko 2.000 hektara obradivih površina.\nRadove i u nastavku projekta realizuju "BUK promet" iz Bijeljine i "Herc gradnja".\nU prvom dijelu ovog projekta, čija je vrijednost bila oko 5,8 miliona KM, izgrađene su pumpne stanice u Zasadu i Petrovom polju, cjevovod dužine od oko devet kilometara i rezervoar za navodnjavanje na području Zubaca.\nProjekat sistema za navodnjavanje sprovode i "Hidroelektrane na Trebišnjici" u iznosu oko četiri miliona KM, pa su ukupna ulaganja u ovaj sistem u proteklih nekoliko godina oko 15 miliona KM.


Pre osam godina u “Beogradskoj areni”, takođe, ne bismo bili svedoci neverovatnog podviga da nije bilo podrške, ne samo igrača međusobno, već i sa tribina.\n“Sad si uzeo trofej, Bogdane”, prolamalo se platoom ispred Starog dvora tog hladnog, ali oko srca svih nas pretoplog 6. decembra. “Mi smo takav narod da smo šampioni u svemu što radimo, pa isto očekujemo i od svih vas da budete najbolji”. Još tada, jasno i glasno, Bogdan Obradović je pozvao navijače da budu kao jedan, kao što vas i sada poziva da postavite svoju sličicu u www.lavalbum.blic.rs i budete deo sve brojnije navijačke armije koja nastavlja da raste i da bude sve glasnija. Popularni Boća je samo jedan u nizu naših heroja čija nas sličica u albumu podseća na sve uspehe srpskih sportista.\n- Svim sportistima bih poželeo da uživaju. Da od prvog sata na terenu, provedu jedan divan dan u kojem će beležiti vrhunske rezultate kojima će obradovati celu naciju. Ti rezultati govoriće samo jedno, da su uspeli. Sport, kako rekreativni, tako i profesionalni, čini ljude srećnima. Sport nas povezuje, čini nas boljima i bliži smo jedni drugima. Sportom možemo prevazići sve. Pozivam sve da navijaju za naše sportiste za koje sam siguran da će učiniti sve samo da nam vrate osmeh na lice i da budemo ponosni na njih - jasan je Bogdan Obradović.\nZa Obradovića je tenis više od posla. Postigao je u karijeri sve, ali ne želi da stane, već nastavlja da stvara teniske bisere, kao što je to uradio sa Novakom Đokovićem.\nSrećom po nas, Obradović zna da oseti gde u Srbiji rastu šampioni i zato ne brinemo o budućnosti srpskog tenisa.\nA, koliko smo talentovani za sport, podjednako smo dobri i kada je muzika u pitanju. Ko od nas nikada nije zapevao, onako, za sebe? Hajde, da vas čujemo, kao što slušamo Lav navijačku himnu:\nPodrška od Lavova u sebi nosi duh navijanja, nacionalnog ponosa i želje da naši sportisti budu prvi, najbolji... Čak i ako ne budu, mi ćemo i dalje pevati, i dalje ćemo ih nositi sa tribina, jer su to zaslužili.


Bosch PXX875D67E ugradna ploča cena, cene Srbija, prodaja Beograd Novi Sad Niš\nBosch PXX875D67E ugradna ploča cene\ncena od 227.990,00 do 227.990,00 din | prodavnica (2)\nTrenutno nemamo slike za Bosch PXX875D67E\nEPonuda nije internet prodavnica već Vam omogućava da brzo i lako nađete Bosch PXX875D67E ugradna ploča po najjeftinijoj ceni. Naš cilj je da kupci budu što bolje informisani o ponudi Bosch ugradna ploča PXX875D67E na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za Bosch Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch PXX875D67E ugradna ploča sa PRODAVCEM. EPonuda ne može da garantuje potpunu tačnost specifikacije i slika za Bosch PXX875D67E ugradna ploča. Pre kupovine, podatke za Bosch ugradna ploča PXX875D67E proverite na sajtu PROIZVOĐAČA.


SVE SPREMNO: Nastava na bosanskom jeziku od 1. septembra - Kurir - Grad Prijepolje\nGrad Prijepolje > Vesti > Vesti > SVE SPREMNO: Nastava na bosanskom jeziku od 1. septembra – Kurir\nSVE SPREMNO: Nastava na bosanskom jeziku od 1. septembra – Kurir\nBEOGRAD – Predstavnici Bošnjačkog nacionalnog veća (BNV) saopštili su danas da će sve biti spremno za uvođenje nastave na bosanskom jeziku u opštinama u Sandžaku od 1. septembra.\nPredsednik BNV Esad Džudžević kazao je na konferenciji za novinare u Begradu da će uvođenje nastave na bosanskom jeziku bitno smanjiti etničku distancu između bošnjačke nacionalne zajednice i države Srbije i da će omogućiti Bošnjacima da ostvare Ustavom garantovano pravo na obrazovanje na maternjem jeziku.\n„Ova Vlada Srbije olakšava a ne otežava ostvarivanje prava pripadnika bošnjačke zajednice. To je dobar i pozitivan trend i to je dobro i za bošnjačku nacionalnu zajednicu i za evropski put Srbije“, rekao je Džudžević.\nOn je naveo da se uvođenjem nastave na bosanskom jeziku prevazilazi i smanjuje stereotip o Sandžaku kao potencijalno kriznom području, stvara minimum nacionalnog konsenzusa unutar bošnjačkog korpusa i vraća poverenje Bošnjaka u institucije i državu.“To ne znači da je med i mleko u Sandžaku. To znači dobar početak procesa vraćanja poverenja između Bošnjaka i države“, kazao je Džudžević.\nKako je rečeno na konferenciji za novinare, roditeljima u Novom Pazaru, Sjenici, Tutinu i Prijepolju omogućeno je da izaberu model nastave za svoju decu do 1. septembra.\nElijas Rebonja iz Odbora za obrazovanje BNV je kazao da se do sada u Novom Pazaru 70 odsto ukupnog broja đaka opredelilo za nastavu na bosanskom, u Sjenici 90 odsto, u Tutinu 98 odsto, dok za Prijepolje još nema konkretnih podataka jer je anketiranje roditelja počelo nešto kasnije.Na uvođenju nastave na bosanskom jeziku timski su radili BNV i Ministarstva prosvete Srbije tako da nastava na bosanskom jeziku može da počne u punom kapacitetu od 1. septembra, naveo je Rebonja.\nOn je kazao da je u toku proces odobravanja udžbenika za nastavu na bosanskom jeziku i da je do sada odobreno 13 udžbenika.\nŠef sektora za visoko obrazovanje u BNV Redžep Škrijelj kazao je da se radi na tome da na državnom Univerzitetu u Novom Pazaru bosanski jezik bude jedan od izbornih jezika.


Beobuild Workshop | Conference - Beobuild\nBeobuild Workshop | Conference\nJuče je uspešno završena prva Beobuild radionica, koja je sa temom optimizacije gradskog saobraćaja završena na kreativnom festivalu Mikser 2011. Tokom pet dana koliko je festival trajao, posetioci naše radionice mogli su aktivno da učestvuju u planu reorganizacije saobraćaja ili da sami iznesu svoje sugestije za unapređenje efikasnosti sistema javnog prevoza.\nSam program radionice bio je fokusiran na tri najvažnije teme, kada govorimo o mogućnostima razvoja mreže javnog prevoza. Imajući u vidu uslovljenost svih promena koje se tiču reorganizacije tako velikih sistema, teme su bile prilagođene okolnostima, pa su konceptualno podeljene u tri faze razvoja.\nPrva faza predstavlja listu sitnih promena koje je moguće implementirati u kratkom roku bez značajnih investicija, a koje bi značajno doprinele povećanju efikasnosti i funkcionalnosti sistema.\nDruga faza je podrazumevala konkretnu reorganizaciju mreže, gde bi ceo sistem dobio novu šemu baziranu na potpuno novom konceptu organizacije. Iako ova faza uključuje neke vrlo radikalne promene i ona je kreirana isključivo koristeći postojeće infrastrukturne kapacitete, što znači da ne podrazumeva izgradnju novih tramvajskih ili trolejbuskih, odnosno metro linija. Dakle u pitanju je nova arhitektura sistema sa postojećom mrežom infrastrukture.\nI konačno treća faza, koja je osvrt na budućnost sistema kroz izgradnju novih mostova, saobraćajnih pravaca, metroa i ostale transportne infrastrukture. Radi se o konceptu budućnosti, kao viziji razvoja kroz mogućnosti i potrebe sistema u godinama koje dolaze.\nPored vrlo aktivne kreativne radionice, posetioci i učesnici su mogli da prisustvuju i specijalno organizovanoj konferenciji na kojoj je nekoliko uvaženih govornika upoznalo prisutne sa problematikom prevoza u Beogradu, kao i planovima za budućnost. Među učesnicima konferencije govorili su istoričar Miloš Jovanović, koji je kroz svoje predavanje dočarao percepciju gradskog prevoza u Beogradu od njegovog nastanka krajem devetnaestog veka pa do danas, kako od strane građana i korisnika tako i posetilaca, i time istakao suštinski razlog naše radionice: neophodno učešće građana u planiranju gradskog prevoza i saradnja sa nadležnim gradskim organima.\nSa praktičnim problemima u funkcionisanju prisutne je upoznala predsednica opštine Stari Grad Mirjana Božidarević, koja je opisala situaciju saobraćaja na području užeg centra Beograda, rastući konflikt u ograničenom prostoru između kolektivnog i individualnog prevoza, različite potrebe lokalnog stanovništva i ostalih građana, i podržala inicijative čiji je cilj ublažavanje tih sporova.\nNa kraju reč je imao i Stanko Kantar iz Direkcije za javni prevoz, pokretač projekta gradske železnice BG:voz i glavni akter njegove realizacije koji je izložio istorijat razvoja tog projekta, poteškoće, uspehe, i buduće planove za razvoj. Povodom inicijative Beobuild radionice, naglasio je da je gradskim organima neophodna protivteža u civilnom sektoru i da je saradnja sa građanskim incijativama kao što je naša i te kako poželjna. Nakon predavanja, još nekoliko sati je sa prisutnima razgovarao o zaključcima radionice i rado odgovarao na brojna pitanja iz publike.\nŽelimo da se zahvalimo svima koji su nam pomogli u organizaciji ove radionice, kao i svim učesnicima i posetiocima koji su dali svoj doprinos u formulisanju jednog efikasnijeg i modernijeg sistema. Zahvaljujući svim tim ljudima uspeli smo da se približimo novom konceptu koji će biti pravljen po meri i potrebama ljudi koji ga koriste. Radionica je juče uspešno završena, a rezultati i predlozi koji su nastali tokom trajanja radionice će biti vrlo brzo zaokruženi i predati Direkciji.\nBeobuild - Workshop\nBeobuild - Public Transport Conference


Najbrži način da dođete do novca i da istovremeno uštedite - Zena.rs\nNajbrži način da dođete do novca i da istovremeno uštedite\nVanredni troškovi koji prazne kućni budžet najviše vole da se dogode usred meseca, kada ste već načeli ušteđevinu (ako je imate) da premostite do plate.\nNajbrži put do uštede i novca Foto: Shutterstock\nBez obzira na primanja i na vaše finansijske navike, novca je nekako uvek malo, a izdataka mnogo. I zato valja posegnuti za rešenjima i trikovima koji će vam obezbediti materijalnu sigurnost.\nKada znate da se bliže jesen i zima, lako je da žonglirate novcem jer unapred znate da treba da obezbedite potrepštine za školu, nove zimske gume, eventualno da okrečite stan i oplemenite ga novim komadom nameštaja, znate da vas očekuju rođendani i slave.\nAli, šta se dešava kada: automobil otkaže poslušnost, pukne cev u kupatilu i poplavi i vaš i komšijin stan, pokvari se neki od neophodnih kućnih aparata (mašina za sudove, frižider, veš mašina, usisivač...) ili, jednostavno, samo želite da odete na kratko putovanje i da malo predahnete?\nTo su sve kratkoročni troškovi, ali dugoročno vas muče jer uglavnom morate da pozajmljujete novac od prijatelja i familije ijer jednostavno ne možete sve da podmirite.\nU tim situacijama na raspolaganju imate pomoć banke koja odobrava kredite po vrlo povoljnim uslovima. Za razliku od namenskog kredita, keš kredit ima prednost jer taj novac možete iskoristiti za sve što vam nedostaje i pride da stavite izvesnu količinu novca sa strane baš za buduće nepredviđene situacije ili kada želite da putujete.\nPočnite da pravite planove vi i vaša porodicaFoto: Shutterstock\nKeš kredite odlikuju brzina i jednostavna procedura, a iznos možete da izaberete u skladu sa svojim potrebama i mogućnostima otplate.\nJedna od tradicionalno najpovoljnijih jesenjih ponuda aktuelna je i ove godine.\nBrzo i efikasno do novcaFoto: Shutterstock\nVojvođanska banka vam ostavlja mogućnost da sami izaberete vrstu gotovinskog kredita koja vam odgovara, bez definisane namene ili za refinansiranje postojećih kreditnih obaveza. Ako do 31. oktobra podnesete zahtev, Vojvođanska banka će vam odobriti pozajmice po specijalnim uslovima – bez troškova obrade zahteva.


Apaw 2022 · Novosti · Radionica o zaštiti i suzbijanju zloupotrebe autorskih prava na internetu · 25.03.2014\nRadionica o zaštiti i suzbijanju zloupotrebe autorskih prava na internetu\nMinistarstvo sigurnosti BiH u saradnji sa Asocijacijom za zaštitu audiovizuelnih djela u Bosni i Hercegovini (APAW BiH) organiziralo je danas u Sarajevu radionicu „Savremeni modeli zaštite i suzbijanja zloupotrebe autorskih prava na internetu“.\nRadi se o prvom skupu ove vrste, na kojem je učestvovalo više od 30 eksperata, predstavnika policijskih i regulatornih agencija u BiH i kompanija koje pružaju internet usluge u Bosni i Hercegovini, sa ciljem sagledavanja trenutnog stanja, pravnih i finansijskih posljedica nepoštivanja autorskih prava, do predstavljanja primjera mogućeg uređenja ove oblasti.\nPomoćnik ministra sigurnosti Bosne i Hercegovine Vjekoslav Vuković u uvodnom obraćanju je istakao da je Ministarstvo sigurnosti prepoznalo ovaj problem i da ovaj skup predstavlja samo prvi korak ka boljoj zaštiti autora i autorskih prava. Naglašeno je da se time istovremeno štite i kompanije koje posluju legalno, jer trenutno zbog nejednakih uslova poslovanja, gube korisnike i prihode, a posljedično dolazi i do smanjenja plaćanja poreza.\nPredsjednik Asocijacije za zaštitu audiovizuelnih djela u Bosni i Hercegovini (APAW BiH) Atnonio Beus dao je pregled aktuelnog stanja u BiH, dok je Tomislav Lukičić iz Koordinacije javih televizija u Evropi (EBU CC) predstavio praktične primjere uspješne zaštite audiovizuelnih djela.\nO globalnim trendovima u ovoj oblasti govorio je Chris Marcich, predsjednik Međunarodne organizacije za praćenje i distribuciju autorskih prava (AGICOA), a prisutnim su se obratili i pravni ekspert Haris Hasić, Tomislav Ćurić iz Ministarstva sigurnosti i Miodrag Marković, vođa EU projekta jačanja sistema zaštite intelektualnog vlasništva u Bosni i Hercegovini.


Zbog greške pravnika u Ministarstvu zdravlja, novo rukovodstvo Stomatološke komore Crne Gore ne može da se upiše u CRPS - Stomatologija.me\nNaslovnaObavještenjaZbog greške pravnika u Ministarstvu zdravlja, novo rukovodstvo Stomatološke komore Crne Gore...\nZbog greške pravnika u Ministarstvu zdravlja, novo rukovodstvo Stomatološke komore Crne Gore ne može da se upiše u CRPS\nDr Nikola Barović (Foto: privatna arhiva)\nV.d. Predsjednika komore “Vijestima” je kazao da je, na vanrednoj sjednici Skupštine 2. jula, smijenjen Goran Mandić sa pozicije predsjednika tog strukovnog udruženja jer je većina stomatologa bila nezadovoljna njegovim radom. On tvrdi da je Mandić na toj poziciji bio od juna 2019. godine i da gotovo nije bilo rezultata tokom dvogodišnjeg rada.\n“Razlog za izglasavanje nepovjerenja Mandiću leži u činjenici da je grubo zanemario osnovnu obavezu, da nas dostojno i bezuslovno profesionalno predstavlja u svakom momentu i svakoj situacijii, ali i to što je kršio Pravilnik o organizaciji i sistematizaciji radnih mjesta…”, istakao je Barović.\nOn je ocijenio i da se bivše rukovodstvo odnosilo nedomaćinski i netransparentno prema budžetu Komore, koji prihoduje sredstva i od članarina svih kolega. Barović je rekao da se Stomatološka komora nije oglašavala u svim kriznim momentima bilo kakvim preporukama ili obavještenjima, kao i da je izostalo reagovanje kada je PDV za materijal povećan sa sedam na 21 odsto, što je stomatolozima značajno uvećalo troškove poslovanja.\nBivšem rukovodstvu zamjera i što nisu digli glas protesta protiv odluke bivšeg ministra zdravlja Kenana Hrapovića da “Montefarm” ne smije da prodaje zaštitna sredstva privatnim stomatološkim ordinacijama, već da moraju da ih nabavljaju po znatno većim cijenama u privatnim dentalnim depoima. Istakao je da stomatolozima koji su od početka pandemije koronavirusa bili na radnim mjestima nisu obezbijeđena osnovna sredstva za rad, ako se izuzme nekoliko litara alkohola, maski i vizira.\nBarović je objasnio da saglasnost za upis u CRPS može da dobije jedino od bivšeg predsjednika ili Ministarstva zdravlja, iz kojeg im je saopšteno da ne postoji zakonsko utemeljenje za izdavanje tog dokumenta jer nije u nadležnosti tog resora. U rješenju CRPS, u koje su “Vijesti” imale uvid, piše da se prijava za registraciju može podnijeti isključivo preko osnivača ili registrovanih zastupnika ili pak preko lica koje je opunomoćio osnivač ili zastupnik.\n”Blaga reakcija i nezainteresovanost državnih institucija da se ovaj naš problem riješi na način kako to stručna javnost želi, dovodi do toga da se mi guramo preko margina jer, sve su prilike, nismo potrebni društvu, i nismo prepoznati kao bitan čInilac privatnog i javnog sektora. Dovedeni smo u situaciju da ono što je svima očigledno rješavamo preko sudova dok se sve naše potrebe i akcije zamrzavaju na neodređeno vrijeme”, saopštio je Barović “Vijestima”.\nPrethodni članakPredstavljamo: CAD/CAM M5 Frez Jedinica CAD CAM system\nSledeći članakSve o postupku tretmana kanala korijena


EU: Ograničen napredak BiH, neophodna reforma pravosuđa - Akta.ba\nEvropska komisija ocijenila da je ograničen ukupni napredak u provedbi ključnih prioriteta iz Mišljenja, i zaključaka Izvještaja eksperata o pitanjima vladavine prava.\n19.12.2020. 10:24 / Izvor: Akta.ba\nEvropska komisija ocijenila da je ograničen ukupni napredak u provedbi ključnih prioriteta iz Mišljenja, i zaključaka Izvještaja eksperata o pitanjima vladavine prava, istaknuto je na 5. sastanku Pododbora za pravdu, slobodu i sigurnost u okviru Sporazuma o stabilizaciji i pridruživanju između EU i BiH.\nPeti sastanak Pododbora za pravdu, slobodu i sigurnost u okviru Sporazuma o stabilizaciji i pridruživanju između Evropske unije (EU) i Bosne i Hercegovine (BiH) održan je 17. i 18. decembra 2020. god. putem video konferencije. Sastankom su predsjedavali Michela Matuella, šefica Odjela u Generalnoj direkciji Evropske komisije za evropsku politiku susjedstva i pregovore o proširenju ispred EU, i Samir Rizvo, pomoćnik ministra u Ministarstvu sigurnosti Bosne i Hercegovine.\nKako se navodi u saopćenju iz Delegacije EU u BiH, Evropska komisija je izrazila žaljenje zbog ograničenog ukupnog napretka u provedbi ključnih prioriteta iz Mišljenja, i zaključaka Izvještaja eksperata o pitanjima vladavine prava "Priebeov izvještaj", kao i preporuka sa 4. sastanka Pododbora za pravdu, slobodu i sigurnost, i podstakla na odlučnije korake.\nEvropska komisija je naglasila da su neophodnu hitne reforme kako bi se vratilo povjerenje građana u pravosudni sistem. Ovo je jasan zahtjev građana, iskazan na drugoj javnoj raspravi o vladavini prava u BiH "Pravo na pravdu" koja je održana 24. novembra 2020. god. Kao prvi korak, BiH treba ojačati integritet pravosuđa uspostavljanjem sistema provjere prijavljene imovine sudaca i tužitelja, u skladu sa preporukama Evropske komisije, i predstojećeg mišljenja Venecijanske komisije.\nEvropska komisija je spremna podržati provedbu ovog sistema, uključujući i njegovo pomno praćenje od strane eksperata EU. Evropska komisija je također naglasila potrebu hitnog unaprjeđenja rada pravosuđa kroz novo zakonodavstva o VSTV i Sudovima BiH. Evropska komisija je pozdravila usvajanje Revidirane nacionalne strategije za rad na predmetima ratnih zločina, napominjući da je njena djelotvorna primjena prioritetna.\nU saopćenju se podsjeća da je neophodno efikasno usklađivanje pravnog okvira kao i značajni napori u ostvarivanju rezultata na planu borbe protiv korupcije, organiziranog kriminala i terorizma širom zemlje i na svim nivoima. U cilju demonstriranja opipljivih rezultata u tim oblastima, Evropska komisija je podsjetila vlasti u BiH da je neophodno unaprijediti operativnu saradnju između agencija za provođenje zakona. Treba poboljšati saradnju između vladinih i ne-vladinih aktera na prevenciji i borbi protiv nasilnog ekstremizma, kao i na rješavanju svih oblika nasilnog ekstremizma.\nEvropska komisija je podsjetila da je upravljanje migracijama i dalje jedan od ključnih prioriteta i veliki izazov za Bosnu i Hercegovinu. Evropska komisija je pozvala na hitno djelovanje i naglasila\nRečeno je i da Bosna i Hercegovina mora preuzeti punu odgovornost i osigurati efikasno upravljanje migracijama, granicama i ojačati svoj sistem azila.\nSuočeni sa ozbiljnim pogoršanjem humanitarne situacije zbog teških vremenskih uslova, vlasti moraju hitno poduzeti mjere kako bi izbjeglicama i migrantima osigurali osnovnu pomoć, uključujući odgovarajući smještaj.\nU pogledu temeljnih prava, Evropska komisija je naglasila da Bosna i Hercegovina mora efektivno osigurati da svi njeni građani mogu u potpunosti uživati svoja prava bez diskriminacije. Naglašeno je da sloboda izražavanja i okupljanja, prava ranjivih skupina, Roma i žena trebaju biti dodatno unaprijeđena i u potpunosti ispoštovana, posebno u kontekstu pandemije COVID-19, navodi se u saopćenju iz Delegacije EU u BiH.


Vojska Kosova na pola puta, vežbe s NATO i naoružavanje u toku - Kosovo Online\nVojska Kosova na pola puta, vežbe s NATO i naoružavanje u toku\n2. Novembar 2021. • 15:14\nPlan za transformaciju Kosovskih bezbednosnih snaga u Vojsku Kosova, koji bi prema planu zvanične Prištine trebalo da se okonča 2028. godine, u punom je zamahu, potvrdio je danas ministar odbrane Armend Mehaj. Uprkos kršenju međunarodnih sporazuma, podrška za pravljenje kosovske vojske stiže iz brojnih država Zapada.\nProces formiranja vojske, koji je započet tokom mandata tadašnjeg premijera Ramuša Haradinaja, nalazi se, dakle, negde na pola puta.\nNavešćemo neke od ključnih činjenica koje slikovito objašnjavaju dokle se na Kosovu stiglo po pitanju formiranja vojske.\nKako je najavljeno iz Prištine, budžet Kosovskih bezbednosnih snaga za 2022. godinu iznosiće više od 100 miliona evra i najveći je do sada. Treba napomenuti da se oficirski kadar školuje na vojnim školama u SAD, Turskoj, Veliko Britaniji, Hrvatskoj. Učestale su vežbe i obuke sa nemačkim, britanskim, američkim vojnim kadrom, a u planu je nakon nabavke oklopnih vozila iz SAD i Turske, i akvizicija teškog naoružanja, kao i helikoptera i dronova iz SAD.\nPlanom iz 2018. godine predviđena je transformacija KBS u Vojsku Kosova u roku od 10 godina.\nTurska - Piloti KBSFacebook\nVarhelji: EU pažljivo prati transformaciju KBS\n"Evropska unija pažljivo prati transformaciju Kosovskih bezbednosnih snaga i, kao i NATO, i dalje smatra da mandat te organizacije može biti promenjen isključivo kroz inkluzivan i postepen proces u skladu sa Ustavom Kosova", naveo je nedavno komesar za proširenje i susedsku politiku OIiver Varhelji.\nKosovske bezbednosne snage osnovane su 21. januara 2009. iz snaga KZK (Kosovski zaštitni korpus) čiji je prvi komandant bio je Agim Čeku (transformacija OVK u KZK završena je 2000. godine).\nPrema sporazumu dužnosti i prava KZK bile su delovanje na sprečavanju i saniranju šteta od prirodnih katastrofa i nesreća, pružanje pomoći u ugroženim područijima...U aktivnim sastavu KBS trenutno imaju 4.000 pripadnika, s tim da će sastav biti proširen sa 850 novih regruta koji se trenutno obučavaju (snage KBS zvanično ne mogu da budu veće od 5.000 pripadnika). U rezervnom sastavu se nalazi 2.000.\nKBS trenutno ne raspolaže teškim naoružanjem, niti helikopterima ili avionima. U pitanju su jedinice opremljene automatskim puškama, snajperima, ručnim bacačima, lako oklopnim vozilima, pre svega američke proizvodnje. Na rasploganju su im oklopni transporteri "otokar kobra 17", lend roveri, hameri... U planu je nabavka minobacača 120 mm, turskih oklopnih vozila, dronova, lakih prenosivih PVO sistemima, ali i helikoptera.\nPripadnici KBS na kursu u Velikoj BritanijiTwitter\nMisija u Kuvajtu\nPripadnici KBS su učestvovali u međunarodnoj misiji u Kuvajtu, na poziv SAD. Predsednica Vjosa Osmani je prilikom ispraćaja prvog kontigenta navela da “ova misija može biti i u funkciji testiranja kapaciteta kosovskih vojnika da služe u mirovnim misijima i da skrate vremenski period transformacije KBS-a i dostizanja punih operativnih kapaciteta”.\nOsmani - Pripadnici KBSkk.rks-gov.net\nKBS ne može na sever Kosova bez odobrenja komandanta Kfora\nU intervjuu za Kosovo onlajn novi komandant Kfora mađarski brigadni general Ferenc Kajari, istikao je da bi za raspoređivanje snaga KBS na severu Kosova bilo potrebno njegovo odobrenje.\nGeneral KajariKosovo Online\nVežbe sa NATO\nKBS je učestvovao u više vežbi sa snagama NATO. Ovog leta 217 pripadnika KBS je učestvovalo u vežbi "Trenutni odgovor 21" sa vojnicima iz SAD, Grčke, Severne Makedonije, Albanije, Slovenije, BiH, Crne Gore, Velike Britanije, Kanade...\nNajveća baza KBS u Južnoj Mitrovici\nNa brdu Crnuša kod Mitrovice predviđena je izgradnja najveće baze KBS. Planiran je da baza ponese ime "Isa Boljetinac". Brdo Crnuša na kojem će se graditi baza KBS-a, nalazi se na 1.010 metara nadmorske visine.\nKBS Kosovo vojska\nMehaj: Piloti KBS na obuci u Turskoj\nKosovski ministar odbrane Armend Mehaj saopštio je da piloti KBS proširuju teorijske i praktične veštine u pilotiranju i održavanju helikoptera u Centru za kopnenu avijaciju u Turskoj.\nMehaj: Pripadnici KBS uspešno završili kurs u Velikoj Britaniji


trener zvezde otvoreno\nNenad Kis\t 16.08.2019. 13:54h 14:05h\nTrener fudbalera Crvene zvezde Vladan Milojević rekao je da je svaki fudbaler tog kluba u obavezi da pruži maksimum i pred duel sa Spartakom ponovio da je titula šampiona Srbije prioritet.\nZvezda će u subotu od 20.00 gostovati Spartaku u Subotici u petom kolu Super lige Srbije. Utakmica će se igrati posle prolaska na penale Kopenhagena i plasmana u baraž za Ligu šampiona.\nPohvalio je fudbalere.\n"Nisam im ništa rekao. Svako od njih je imao želju da da gol. Njihov golman nije odbranio nijedan penal, sve smo promašili. Bilo je stvarno teško za izvodjenje. Penale nismo vežbali. Ja sam za to da treba da se vežba, ali da sam rekao da smo vežbali penale i da ih očekujem, svi bi me začudjeno pogledali", kazao je Milojević.\n"To je klub koji je iznedrio mnogo talentovanih fudbalera. Spartak je dugo godina u Super ligi, ekipa koja ima svoj način rada. Gaje ofanzivan fudbal, ali su poput ostalih u Srbiji primorani da prodaju najbolje igrače. Mnogo su ih prodali u poslednjih godinu dana i to je pokazatelj koliko dobro se vodi klub", kazao je on.\nHRVAT IZ KOPENHAGENA: Penal serija protiv Zvezde nije bila regularna\nfudbalCrvena zvezdaSpartakVladan Milojević


Petak, 18. oktobar 2019. 18:43\nNakon toga su, na danas održanoj sjednici Izvršnog odbora NS/FS BiH u Sarajevu, razmatrani dosadašnji rezultati „A“ selekcije u kvalifikacionim utakmicama za Evropsko prvenstvo 2020. godine. Posebna pažnja je posvećena analizi rada stručnog štaba, kao i rezultatima u kvalifikacionim utakmicama „A“ selekcije protiv reprezentacija Finske i Grčke. Prošlog mjeseca Izvršni odbor NS/FS BiH, je na sjednici održanoj 10.09.2019. godine, donio jednoglasnu odluku kojom je dao punu podršku selektoru Robertu Prosinečkom u daljem radu. Analize koje su tada dostavljene od strane Tehničkog komiteta su pokazale da su šanse za direktan plasman na EURO 2020. minimalne. Svjesni trenutka i realnih pokazatelja da ekipa teško može ostvariti direktni plasman kroz grupnu fazu kvalifikacija, IO NS/FS BiH je dao zadatak selektoru i stručnom štabu da na najbolji mogući način pripreme ekipu za posljednje utakmice kvalifikacija i eventualnog baraža u martu 2020. godine. Poduzete su i određene dodatne aktivnosti na pripremama za oktobarski ciklus kvalifikacija, a rezultat ovih aktivnosti je bila utakmica protiv reprezentacije Finske u Zenici. Poslije toga je došla utakmica u Grčkoj, koja je pokazala mnogo slabosti i problema u ekipi, pogotovo nedostatak kontinuiteta igranja na visokom nivou dvije utakmice u tri dana.\nZa realizaciju i izvršenje plana zadužuju se članovi Odbora za posredovanje i savjetovanje IO NS/FS BiH Dušan Bajević i Sead Kajtaz te savjetnik Zvjezdan Misimović. U provođenju ovih aktivnosti, a za realizaciju istih, zadužuje se Tehnički komitet IO NS/FS BiH. Na sjednici je data puna podrška članovima Odbora za posredovanje i savjetovanje, kao i savjetniku Zvjezdanu Misimoviću za izvršenja zadatka realizacije plana priprema posljednih kvalifikacionih susreta u novembru, te za utakmice baraža u martu 2020. godine;


SBF: Drugi dan velike investicijske konferencije\nSarajevo Business Forum 2017 (SBF), osma međunarodna investicijska konferencija, danas nastavlja rad.\nDrugog i posljednjeg dana Foruma bit će održan niz sesija u hotelu „Hills“ na Ilidži, a međunarodni i domaći zvaničnici, investitori i stručnjaci će razmotriti teme povezivanja širih regiona istočne Azije i jugoistočne Evrope te centralne i zapadne Azije s našom regijom.\nKako je ranije najavljeno, poseban dio bit će posvećen ulozi evropske perspektive u ekonomskom razvoju. Bit će održani i okrugli stolovi o saradnji Dubaija s regijom te uvezivanju indonežanske privrede s poslovnim ljudima s Balkana.\nPrvog dana Foruma u Parlamentarnoj skupštini Bosne i Hercegovine prisutnima su se, na otvaranju skupa, između ostalih, obratili predsjedavajući Predsjedništva BiH Mladen Ivanić te predsjedavajući Vijeća ministara BiH Denis Zvizdić i direktor u Direkciji za proširenje EU Christian Danielsson. Uvodna obraćanja su imali i predstavnici organizatora, Islamske razvojne banke i BBI-a, predsjednik IDB-a Bandar M. Hajjar te Amer Bukvić, generalni direktor BBI-a.\nSarajevo Business Forum je ove godine okupio vodeće investitore i poslovne ljude iz cijeloga svijeta, pružajući im priliku da se upoznaju o mogućnostima ulaganja u Bosnu i Hercegovinu, ali i zemlje regiona.\nNa ovogodišnjem SBF-u predstavlja se niz projekata iz poljoprivrede, energetike, obrazovanja, finansija, infrastrukture, građevinarstva, usluga, turizma i drugih razvojnih sektora.\nTradicionalno, već osmu godinu Sarajevo Business Forum organizuje BBI banka u saradnji s Islamic Development Bank Group (IDB). Pokrovitelj 8. SBF-a je Predsjedništvo BiH uz podršku Ministarstva vanjskih poslova Bosne i Hercegovine, Vijeća ministara, entitetskih i kantonalnih vlada, Vanjskotrgovinske komore BiH i privrednih komora Federacije BiH i Republike Srpske, te mnogih kompanija u BiH.


Prevodilac srpsko urdu onlajn\nBesplatan onlajn prevod sa srpskog na urdu\nPrevodilac srpsko urdu\nBesplatan srpsko-urdu prevodilac za prevođenje pojedinačnih reči, fraza i kratkih tekstova. Za prevođenje sa srpskog na urdu, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nPrevodilac Urdu Srpski\nAlternativni onlajn prevodilac sa srpskog na urdu\nSrpsko-urdu onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na urdu ne prevodi više od 1.000 znakova po prevodu.